ការសម្ភាសរបស់លោកយាយ សើ្ដង លី

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះ ស្ដើង លី។

ការសង្ខេបប្រវត្តិរបស់លោកយាយ ស្ដើង លី

លោកយាយស្ដើង លី មានអាយុ៦៨ឆ្នាំនៅក្នុងឆ្នាំ២០២០ មានភេទស្រី មានទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់ហ្នឹងគឺធ្វើឡើងនៅដោយសកលវិទ្យាល័យមួយដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយៗពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតា ជាពិសេសប្រវត្តិរបស់យាយៗហ្នឹងទុកអោយកូនចៅរបស់យាយបានស្គាល់ហ្នឹងបានដឹងចឹងសំរាប់យាយយល់ព្រមដើម្បីអោយខ្ញុំដាក់ការសម្ភាសមួយហ្នឹង ទៅក្នុងវេបសាយសាលាទេយាយ?

ខ៖ ចា៎!

ក៖ បាទយាយចឹងសំរាប់អើខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី២៤ ខែ៥ឆ្នាំ២០២០ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់យាយឈ្មោះពេញរបស់យាយទាំងត្រកូលឈ្មោះតាមអត្តសញ្ញាណប័ន រឺមួយក៏បញ្ជីជាតិហាសឈ្មោះអីគេយាយ?

ខ៖ បញ្ជីជាតិឈ្មោះចឹងស្ដើង លី។

ក៖ ឈ្មោះស្ដើង​ លីណេះយាយណេះ?

ខ៖ ហ្នឹងហើយ!

ក៖ ចុះមានឈ្មោះហៅក្រៅអត់យាយ?

ខ៖ អត់ទេ។

ក៖ ចុះកាលពីក្មេងធ្លាប់មាននរណាគេហៅឈ្មោះយាយអីផ្សេងអត់?

ខ៖ អត់មានហៅផង។

ក៖ ចឹងឈ្មោះ..?

ខ៖ ហៅតែមីលីៗចឹង។

ក៖ ឈ្មោះចឹងហាសណេះ?

ខ៖ ចា៎ៗ!

ក៖ អូ៎បាទចុះយាយអាយុប៉ុន្មានហើយយាយសព្វថ្ងៃ?

ខ៖ ហុកប្រាំបីហើយ!

ក៖ ចុះយាយកើតនៅថ្ងៃខែឆ្នាំណាយាយចាំអត់?

ខ៖ អត់ចាំទេតែខែ..។

ក៖ ឆ្នាំពីរពាន់ប៉ុន្មានក៏អត់ចាំដែរណេះយាយណេះ?

ខ៖ អត់ចាំអីផងកាលកើតមកម្ដាយឪពុកអត់មានប្រាប់ផង។

ក៖ អូ៎បាទ!

ខ៖ គាត់ប្រាប់ថាកូនឯងឆ្នាំអីៗគាត់គ្រាន់តែប្រាប់ចឹង។

ក៖ អូ៎បាទយាយ!

ខ៖ ហ្នឹងហើយខ្ញុំ។

ក៖ ចឹងយាយកើតនៅឆ្នាំមួយពាន់ប្រាំបួនរយហាពីរ?

ខ៖ ហ្នឹងហើយ!

ក៖ ចុះលក្ខណៈឆ្នាំជូត ឆ្លូវ ខាល ថោះយាយឆ្នាំអីគេទៅ?

ខ៖ ខ្ញុំឆ្នាំម៉្សាញ់។

ក៖ ម៉្សាញ់ណេះយាយណេះ?

ខ៖ ចា៎!

ក៖ អូ៎ចុះស្រុកកំណើតដែរយាយកើតម៉ងយាយកើតនៅណាយាយ?

ខ៖ នៅរអាងនេះ។

ក៖ នៅរអាងគៀនជ្រៃហ្នឹងណេះយាយ?

ខ៖ ហ្នឹងហើយជាប់គ្នាដែរ។

ក៖ អូ៎បាទយាយបាទ!

ខ៖ ហ្នឹងហើយ!

ក៖ ចុះអើយាយគិតថាសំរាប់យាយយាយមានបងប្អូនបង្កើតចំនួនប៉ុន្មាននាក់យាយ?

ខ៖ បងប្អូនបង្កើតហោស?

ក៖ បាទយាយ!

ខ៖ មានរាល់ថ្ងៃហ្នឹងហេស?

ក៖ បាទយាយ!

ខ៖ មានបីនាក់។

ក៖ ប៉ុន្តែមានអ្នកស្លាប់អត់យាយ?

ខ៖ ស្លាប់អត់គិតទេស្លាប់ច្រើនហាសជំនាន់ប៉ុលពត ជំនាន់ប៉ុលពតប្អូនខ្ញុំហ្នឹងធ្វើគេហៅធ្វើកងចល័តស្អីគេហោស!

ក៖ កងចល័តណេះយាយ?

ខ៖ ហ្នឹងហើយប្រុសមួយហ្នឹងបាត់ស្រម៉ោលបាត់វ៉ៃដាច់ហ្នឹងដាច់ម៉ង។

ក៖ អូ៎!

ខ៖ អត់ឃើញទេហ្នឹងហើយរកដើររកអីណាក៏មិនឃើញរកណាក៏មិនឃើញទាល់តែឥឡូវហ្នឹង!

ក៖ អូ៎!

ខ៖ អត់ឃើញ។

ក៖ ប៉ុន្តែ..?

ខ៖ រស់ក៏មិនឃើញងាប់ក៏មិនដឹង។

ក៖ ប៉ុន្តែបើទាំងអស់ម៉ងយាយដឹងថាប៉ុន្មាននាក់?

ខ៖ ប្រាំពីរនាក់។

ក៖ ប្រាំពីរហោស?

ខ៖ ចា៎ប៉ុនងាប់អស់ហើយនៅសល់តែបីទេ។

ក៖ អូ៎អស់បួននាក់សល់បីនាក់ណេះយាយ?

ខ៖ ចា៎នៅតែខ្ញុំហ្នឹងមួយហើយប្អូនខ្ញុំនៅរអាងហ្នឹងមួយហាស!

ក៖ បាទយាយ!

ខ៖ ហើយបងហេ៎មើលបងធំមួយនៅភ្នំពេញ។

ក៖ អូ៎!

ខ៖ បងធំបង្អស់ហាស!

ក៖ បាទយាយ!

ខ៖ បងស្រីបងស្រីរួចបានមកអាហ៊ាខ្ញុំក៏ងាប់ដែរហ៊ាខ្ញុំរួចបានមកខ្ញុំមកខ្ញុំរួចមកមីប្អូនស្រីមួយទៀតបានមកអាប្រុសមួយទៀតហ្នឹងនៅបួននាក់។

ក៖ អូ៎នៅបួននាក់?

ខ៖ ស្រីបីប្រុសមួយ។

ក៖ អូ៎!

ខ៖ ហ្នឹងហើយ!

ក៖ ប៉ុន្តែម្នាក់នៅភ្នំពេញម្នាក់ពីរនាក់ទៀតនៅរអាង?

ខ៖ ហ្នឹងហើយ!

ក៖ ហើយបានយាយនៅហ្នឹង?

ខ៖​ ម្នាក់ទៀតនៅកំពង់ចាម។

ក៖ នៅកំពង់ចាមហោសយាយ?

ខ៖ ហ្នឹងហើយនៅកំពង់ចាម។

ក៖ អូ៎!

ខ៖ គេប្ដីគេធ្វើពេទ្យដែរមកឥឡូវគេស៊ីប្រាក់អសត្រេតហើយ!

ក៖ អូ៎បាទយាយបាទ!

ខ៖ ហ្នឹងហើយរួចទៅប្អូនខ្ញុំនេះនៅរអាងនេះវាធ្វើការកម្មករកសិករអារឈើអារអីចឹងទៅណាស់ចេះតែដើរអារទៅណាស់។

ក៖ អូ៎!

ខ៖ ចឹងទេ។

ក៖ ចុះអើបងគាត់ធ្វើអីគេនៅភ្នំពេញទៅយាយ?

ខ៖ បងស្រីណុងមេម៉ាណុង។

ក៖ អូ៎!

ខ៖ ងាប់តាំងពីជំនាន់ប៉ុលពតប្ដីគេយកវ៉ៃចោលណុងហាស!

ក៖ បាទ!

ខ៖ កូននៅតូចៗយកទៅវ៉ៃបាត់ទៅប្ដីហ្នឹងគាត់នៅតែម្នាក់ឯងហ្នឹងហើយនៅជាមួយកូនណុងឥឡូវរៀបកូនអស់ហើយនៅជាមួយកូនរាល់ថ្ងៃហោស!

ក៖ អូ៎!

ខ៖ បងស្រីណុងហាស!

ក៖ គាត់នៅជាមួយកូនគាត់នៅភ្នំពេញហោស?

ខ៖ នៅជាមួយកូនអត់ទេនៅរអាងនេះមកនៅរអាងនេះ។

ក៖ អូ៎គាត់មករអាងវិញហើយហោស?

ខ៖ ហ្នឹងហើយមកនៅរអាងវិញហើយ!

ក៖ ចឹងឈប់នៅភ្នំពេញហើយហោស?

ខ៖ ឈប់ហើយ!

ក៖ អូ៎ប៉ុន្តែគាត់នៅជាមួយកូនចៅគាត់កូនចៅគាត់ធ្វើអីគេទៅយាយ?

ខ៖ អារឈើអារអីហ្នឹង!

ក៖ អូ៎!

ខ៖ ដើររកស៊ីអារឈើអារអីអោយគេចឹងហាស!

ក៖ អូ៎បាទយាយបាទ!

ខ៖ ហ្នឹងហើយខ្ញុំគ្មានធ្វើអីទេមានតែធ្វើស្រែទេ។

ក៖ នៅហ្នឹងហោសយាយហោស?

ខ៖ ហ្នឹងហើយនៅហ្នឹងគ្មានធ្វើអីទេតែប៉ុណ្ណឹង!

ក៖ អូ៎បាទរួច..?

ខ៖ ហ្នឹងហើយធ្វើស្រែទៅអត់ធ្វើអីទេ។

ក៖ អូ៎!

ខ៖ ហ្នឹងហើយមានតែធ្វើស្រែតែមួយមុខហ្នឹង!

ក៖ រួចចុះប្អូនរបស់យាយទៀតធ្វើអីទៅ?

ខ៖ ប្អូនខ្ញុំមីអាប្រុសហ្នឹងហើយវាអារឈើអាពៅបង្អស់ហ្នឹង!

ក៖ អូ៎!

ខ៖ រួចបងមួយទៀតមីស្រីបន្ទាប់ខ្ញុំមួយទៀតហ្នឹងវានៅប្ដីវាធ្វើពេទ្យប៉ុន្តែវានៅកំពង់ចាមហ្នឹងវាអត់មានធ្វើអីទេវានៅមើលកូនមើលចៅទេឥឡូវហោស!

ក៖ អូ៎បាទយាយ!

ខ៖ គាត់ទ៊្រាហ្នឹងគាត់ស៊ីប្រាក់អាត្រេតហើយគាត់ចាស់ហើយ!

ក៖ បាទយាយបាទ!

ខ៖ ហ្នឹងហើយចាស់ហើយគេអោយស៊ីប្រាក់អាត្រេតអោយគេទេមិនដឹង។

ក៖ អូ៎!

ខ៖ យើងធ្វើការលែងកើតហ្នឹងហាស!

ក៖ បាទយាយត្រូវ!

ខ៖ ចា៎ហើយៗហ្នឹងហើយគេអោយឈប់ហ្នឹងហើយដល់ពេលចឹងទៅមានធ្វើអីទៀតមានតែកូនអីហ្នឹងវារកស៊ីអីរហូតទៅមិនដឹងដែរ។

ក៖ អូ៎!

ខ៖ កូនវា។

ក៖ ហើយនៅជាមួយកូនៗទៅណេះយាយ?

ខ៖ នៅជាមួយកូនៗដូចខ្ញុំចឹងដែរ។

ក៖ ដូចយាយនៅជាមួយកូនចឹងទៅ?

ខ៖ នៅជាមួយកូនចឹងទៅកូនគេធ្វើអីធ្វើទៅ។

ក៖ អូ៎យាយនៅជាមួយកូនទីប៉ុន្មានទៅយាយ?

ខ៖ ទីបួន។

ក៖ អូ៎!

ខ៖ ទីបួន។

ក៖ បាទយាយ!

ខ៖ ហ្នឹងហើយ!

ក៖ ចុះអើយាយគិតថាសព្វថ្ងៃបងប្អូនរបស់យាយដូចជាយាយអីលែងធ្វើអីហើយណេះ?

ខ៖ លែងធ្វើ..។

ក៖ ដោយសារតែចាស់ហើយ?

ខ៖ ចាស់ហើយមិនដឹងធ្វើអីទេចៅអើយរកអីបានទេ។

ក៖ បាទយាយបាទ!

ខ៖ ហ្នឹងហើយ!

ក៖ ចុះយាយមានចាំថាកាលយាយនៅក្មេងៗនៅជាមួយបងប្អូនយាយធ្លាប់មានអនុស្សាវរីយ៍ដូចជាកាលចងចាំអីដែរយាយចាំអត់ភ្លេចអត់យាយធ្លាប់ទៅលក្ខណៈធ្វើស្រែធ្វើចំការអីជាមួយគា្នអីចឹងហាសណាស់យាយ?

ខ៖ ចា៎ធ្លាប់ចាំតើធ្វើស្រែធ្វើចំការជាមួយគា្នឪពុកម្ដាយហ្នឹងកំសត់កំរហ្នឹងមករហូតដល់មកមានប្ដីក៏កំសត់ទៀតធ្វើស្រែធ្វើចំការហ្នឹងយប់ម៉ោងដប់ពីរយប់ក៏នៅក្នុងស្រែពីរនាក់ប្ដីប្រពន្ធ។

ក៖ អើម៉េចចឹងយាយ?

ខ៖ បើយើងកាលណុងប្រើគោហោសដល់ពេលបរដឹកស្រូវមកចឹងទៅវាជាប់រទេះនៅណុងពីរនាក់ប្ដីប្រពន្ធណុងងងឹតសូន្យគ្មានស្អីបំភ្លឺទេ។

ក៖ អូ៎!

ខ៖ ពីរនាក់ប្ដីប្រពន្ធទាល់តែម៉ោងដប់ពីរល្មមតែកកកាយជីកដីបំភ្លឺហ្នឹងគោបរឡើងមករួចកូននៅផ្ទះរញាវ។

ក៖ បាទយាយ!

ខ៖ ចឹងហាស!

ក៖ អូ៎!

ខ៖ កំសត់ណាស់រកពីដើមមកហោសហ្នឹងឃើញអាពីដើមមកកំសត់។

ក៖ បាទយាយបាទចុះអើយាយគិតថាចឹងសំរាប់ឪពុករបស់យាយមិញឈ្មោះអីគេយាយ?

ខ៖ ឈ្មោះស្ដើង។

ក៖​ ឈ្មោះគឹម ស្ដើងណេះយាយ?

ខ៖ ចា៎!

ក៖ ចុះ..?

ខ៖ ឪពុកគាត់ឈ្មោះតាគឹម។

ក៖ បាទយាយបាទចុះម្ដាយរបស់យាយឈ្មោះ..?

ខ៖ យាយអែត។

ក៖ យាយអែត?

ខ៖ ហ្នឹងហើយមៀហអែត។

ក៖ បាទយាយបាទចុះអើឪពុករបស់យាយឥឡូវគាត់ស្លាប់ហើយរឺមួយក៏គាត់នៅរស់?

ខ៖ ទេងាប់យូរហើយរាប់ឆ្នាំហើយច្រើនឆ្នាំហើយចង់ដប់ឆ្នាំហើយ!

ក៖ អូ៎!

ខ៖ គាត់ខូចណុងហោស!

ក៖ ចុះកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅចិញ្ចឹមយាយ?

ខ៖ គាត់ធ្វើស្រែធ្វើស្រែចឹងដែរ។

ក៖ អូ៎គាត់ធ្វើស្រែប្រាំងណេះយាយ?

ខ៖ ហ្នឹងហើយគាត់ធ្វើស្រែប្រាំងហ្នឹងរហូតមកដល់ពេលខ្ញុំមានប្ដីមានអីទៅក៏ខ្ញុំធ្វើស្រែប្រាំងដូចគាត់ដែរ។

ក៖ អូ៎!

ខ៖ នៅតែហ្នឹងធ្វើស្រែរាល់តែឆ្នាំហ្នឹងរហូតទៅ។

ក៖ បាទយាយបាទ!

ខ៖ ហ្នឹងហើយមានទៅធ្វើអីទេចំការផ្ទីអីក៏គ្មានដែរ។

ក៖ អូ៎ចុះអើម្ដាយរបស់យាយវិញគាត់ធ្វើអីគេសំរាប់ចិញ្ចឹមជីវិតចិញ្ចឹមក្រុមគ្រួសារយាយ?

ខ៖ ពីមុនមកគាត់ធ្វើចឹងធ្វើស្រែចឹង។

ក៖ គាត់អត់មានទៅលក់ដូរអីផ្សេងទេណេះ?

ខ៖ អត់ទេអត់មានទៅលក់ដូរទេគាត់អត់មានទៅលក់ដូរអីទេគាត់ដឹងតែធ្វើស្រែភ្លឺចិញ្ចឹមកូនហ្នឹង កូនមានប្ដីមានអីបែកៗអស់គ្រាប់រៀងខ្លួនទៅ។

ក៖ ចឹងអើយាយតាគាត់ទៅធ្វើស្រែប្រាំងជាមួយគា្នចឹងទៅ?

ខ៖ ចា៎ធ្វើស្រែណុងខ្ញុំក៏នៅពីតូចក៏ខ្ញុំនៅជួយធ្វើម៉ែឪខ្ញុំទាល់តែមានប្ដីបែកទៅបានខ្ញុំបែកមកណេះដែរ។

ក៖ អូ៎បាទយាយបាទ!

ខ៖ ហ្នឹងហើយនៅតែធ្វើជាមួយគា្នហ្នឹងរហូតណុងទាល់តែបែកហ្នឹង!

ក៖ អូ៎!

ខ៖ មានប្ដីបានបែកអស់។

ក៖ បាទយាយចុះ..?

ខ៖ ហ្នឹងហើយដល់អស់ទៅគាត់លែងធ្វើស្រែទៅ។

ក៖ អូ៎បាទ!

ខ៖ លែងធ្វើស្រែទៅក៏កូនៗហ្នឹងបានទៅឯនោះអោយទៅឯនេះអោយមកគាត់ចឹងទៅអោយគាត់ពិសារចឹងទៅ។

ក៖ ចែកគា្នអោយ?

ខ៖ ហ្នឹងហើយ!

ក៖ ម្នាក់តិចៗហាសណេះយាយណេះ?

ខ៖ ហ្នឹងហើយល្មមតែគាត់ចិញ្ចឹមគាត់ទៅណាស់។

ក៖ បាទយាយ!

ខ៖ អីខ្លះអង្ករខ្លះអីចឹងទៅណាស់។

ក៖ បាទយាយ!

ខ៖ ហ្នឹងហើយ!

ក៖ រួចចុះនៅពេលដែរគាត់ធ្វើអីលែងកើតចាស់ៗទៅអើ..?

ខ៖ កូននៅ..។

ក៖ គាត់ទៅនៅខាងណាទៅយាយ?

ខ៖ គាត់នៅផ្ទះគាត់ណុង។

ក៖ គាត់នៅពីរនាក់យាយតាចឹងទៅ?

ខ៖ យាយតាកូនប្អូនពៅខ្ញុំ។

ក៖ អូ៎!

ខ៖ នៅជាមួយអាពៅណុងប៉ុនថាបងៗគេចិញ្ចឹមខ្ញុំទៅត្រូវប្អូនខ្ញុំមីពេទ្យហ្នឹងទៅ។

ក៖ ចែកគា្នម្នាក់បន្តិច?

ខ៖ ចែកគា្នទៅវាលុយមកខ្ញុំណេះអង្ករទៅកិនស្រូវកិនអង្ករអោយគាត់ទៅចឹង។

ក៖ អូ៎!

ខ៖ ល្មមតែគាត់អត់កំលាំងទៅបានចប់។

ក៖ អូ៎បាទយាយបាទ!

ខ៖ ហ្នឹងហើយបានលែងអោយគ្រប់គា្នទៅ។

ក៖ អូ៎ប៉ុន្តែយាយតាគាត់ស្លូតៗទេណេះយាយណេះ?

ខ៖ ស្លូតហាសម៉ែឪខ្ញុំហោសមិនដែរថាអីជាមួយកូនទេ។

ក៖ អូ៎!

ខ៖ គាត់ស្រឡាញ់កូនណាស់។

ក៖ បាទយាយបាទចុះអើចឹងយាយធ្លាប់មានប្រវត្តិអនុស្សាវរីយ៍អីជាមួយឪពុកម្ដាយរបស់យាយធ្លាប់ទៅធ្វើស្រែធ្វើអីជាមួយពួកគាត់អត់យាយ?

ខ៖ ហ្នឹងហើយទៅធ្វើមានអីទៅធ្វើជាមួយគាត់ណុងមានដែរល្អកដ្ឋានអីទេកូនគាត់ស្រឡាញ់ទាំងអស់កូនធ្វើៗទៅកូនតូចតាមកូនតូចកូនធំតាមធំ។

ក៖ បាទយាយបាទ!

ខ៖ ហ្នឹងហើយប៉ុន្តែខ្ញុំហ្នឹងនៅជំនាន់ឪពុកខ្ញុំខ្ញុំមិសូវយ៉ាប់ទេព្រោះឪពុកខ្ញុំមិនសូវអោយធ្វើចំណាប់ជាងអាលែង។

ក៖ អូ៎បាទយាយ!

ខ៖ គាត់រងទាំងអស់បើខ្ញុំមានប្ដីបែកមកអាហ្នឹងបានចំងាប់ចំងិល។

ក៖ ចឹងហោសយាយ?

ខ៖ ហ្នឹងហើយអាហ្នឹងចង់បានចង់មានហោស!

ក៖ បាទយាយ!

ខ៖ ចិញ្ចឹមកូនយើងបើយើងមិនខំប្រឹងយើងរកមិនបានចិញ្ចឹមកូនទេ។

ក៖ ត្រូវយាយត្រូវ!

ខ៖ ហ្នឹងហើយរួចបើនៅជាមួយឪពុកយើងអត់ទាន់មានប្ដីមានអីយើងនៅជាមួយឪពុកឪពុកចិញ្ចឹម។

ក៖ បាទយាយបាទ!

ខ៖ ហ្នឹងហើយយើងគាត់ទៅធ្វើអីចឹងទៅគាត់អត់អោយយើងទៅទេ។

ក៖ ចឹងហោសយាយ!

ខ៖ ហ្នឹងហើយគាត់អត់អោយយើងទៅកូនឯងមិនបាច់ទៅទេទ៊ាទៅវិញចឹងហាស!

ក៖ អូ៎គាត់ល្អណេះយាយ?

ខ៖ ល្អណាស់ប្រវត្តិគាត់។

ក៖ អូ៎ចុះអើឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់កាលគាត់អើអត់ទាន់បានប្រពន្ធគាត់អីចឹងហាស?

ខ៖ អូ៎!

ក៖ តាស្ដើងហាស?

ខ៖ ហ្នឹងហើយ!

ក៖ គាត់ដែរប្រាប់អីទេ?

ខ៖​គាត់អត់ដែរនិយាយទេគាត់គ្រាន់ថាកូនអើយខំប្រឹងទៅឪពុកកំសត់កំរណាស់ណាពីដើមមកពិបាកវេទនាចិញ្ចឹមកូនឯងរាល់គា្នគាត់គ្រាន់តែនិយាយចឹងហាស!

ក៖ អូ៎បាទ!

ខ៖ កុំអោយយើងខ្ចិលអត់ធ្វើការអីចឹងហាស!

ក៖ បាទយាយបាទ!

ខ៖ គាត់គ្រាន់តែនិយាយប្រវត្តិចឹងទេ។

ក៖ បាទយាយត្រូវ!

ខ៖ ហ្នឹងហើយគាត់អត់មាននិយាយរាយរាប់ប្រាប់យើងថាអោយគាត់ចេះមួយៗអត់ទេក៏ប៉ុន្តែថាកូនឯងខំរកទៅឪពុកឆ្អែតហើយប្រវត្តិអីនេះពិបាកវេទនាអីចឹងគាត់គ្រាន់ប្រាប់យើងចឹងណាស់។

ក៖ បាទយាយបាទ!

ខ៖ ហ្នឹងហើយគ្រាន់ប្រាប់ចឹងទេ។

ក៖ អូ៎រួចចុះម្ដាយរបស់យាយដូចជាយាយអែមគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ ប្រាប់ដូចគា្នចឹងគាត់និយាយចឹង។

ក៖ អូ៎គាត់រាយរាប់ដូចគា្នចឹងហាសណេះ?

ខ៖ ហ្នឹងហើយនិយាយដូចគា្នចឹងគាត់មិនដែរមកជេបញ្ចោរយើងអីៗអត់ទេឪពុកខ្ញុំម្ដាយខ្ញុំស្រឡាញ់ណាស់។

ក៖ អូ៎!

ខ៖ គាត់ស្រឡាញ់កូនណាស់។

ក៖ បាទយាយបាទ!

ខ៖ គាត់មិនដែរបើឪពុកខ្ញុំមិនដែរវ៉ៃខ្ញុំបានមួយប៉ិកសោះដឹងតែហៅកូនមីអូនមីតូចៗមីច្រមក់ៗស្រឡាញ់កូនណាស់ ខ្ញុំធំហើយណាស់ខ្ញុំនេះប៉ុនមីចៅមិញហ្នឹងហាស!

ក៖ បាទយាយបាទ!

ខ៖ នៅដើរទៅស្រែទេណាស់គាត់ដាក់លើស្មាទៀតហាសគាត់ដាក់ជិះកលើគាត់ទៀតហាស!

ក៖ បាទយាយ!

ខ៖ ប្តឲរវត្តិគាត់ហាសគាត់ស្រឡាញ់កូនណាស់។

ក៖ អូ៎ចឹងយើងទៅស្រែជាមួយគាត់អីចឹងហាសណេះយាយណេះ?

ខ៖ ចា៎នឹកឃើញឡើងអាណិតឪពុកខ្ញុំហាស!

ក៖ អូ៎បាទយាយចុះអើយាយតាខាងឪពុកយាយស្គាល់ឈ្មោះគាត់អត់យាយចឹង?

ខ៖ ខាងឪពុក។

ក៖ ឈ្មោះ..?

ខ៖ តាគឹមហ្នឹងហើយ!

ក៖ ចុះយាយយាយអត់ចាំទេ?

ខ៖ យាយឈ្មោះយាយអីទេនេះគាត់ប្រាប់ដែរប៉ុនវាភ្លេច។

ក៖ អូ៎!

ខ៖ ខ្ញុំកើតមកខ្ញុំអត់ឃើញទេ។

ក៖ អូ៎អត់អីទេយាយបើយាយអត់ចាំហោស!

ខ៖ ចា៎!

ក៖ ចុះអើម្ដាយអើយាយតាខាងម្ដាយឈ្មោះតានាង យាយចាន់ណេះយាយណេះ?

ខ៖ ចា៎!

ក៖ អូ៎តែគាត់អ្នកស្រុកនៅហ្នឹងណេះយាយណេះ?

ខ៖ នៅស្រុកនៅហ្នឹងដែរ។

ក៖ អូ៎បាទយាយចុះយាយមកនៅហ្នឹងអស់រយះពេលប៉ុន្មានឆ្នាំហើយយាយ?

ខ៖ ខ្ញុំមកនៅយូរហើយតាំងពីការវ៉ៃហ្នឹងវ៉ៃដាច់ចិតប៉ុន្មាន?

ក៖ ចិតប្រាំបួន។

ខ៖ ហ្នឹងហើយវ៉ៃដាច់ហ្នឹងខ្ញុំមកនៅ។

ក៖ អូ៎ប៉ុន្តែកាលពីមុនពីមុនហ្នឹងយាយនៅណាយាយ?

ខ៖ ខ្ញុំនៅជាមួយម៉ែខ្ញុំទេការរួចហ្នឹងហាស!

ក៖ នៅ…?

ខ៖ នៅណុងខ្ញុំទាល់បានកូនមួយបានខ្ញុំមកនៅស្រុកហ្នឹងបានគេធ្វើផ្ទះធ្វើផ្ទះបែកពីឪពុកក្មេកហោស!

ក៖ អូ៎បាទយាយ!

ខ៖ ហ្នឹងហើយ!

ក៖ ប៉ុន្តែនៅហ្នឹងនៅខាងពីណាគេយាយនៅខាងប្ដីយាយមែន?

ខ៖ នៅខាងប្ដី។

ក៖ អូ៎!

ខ៖ ចា៎!

ក៖ ចុះនៅពេលដែរយើងអើយើងបែកមកដំបូងចឹងយើងរកស៊ីអីទៅយាយជាមួយប្ដី?

ខ៖ អូយជាមួយប្ដីធ្វើស្រែធ្វើស្រែទៅប្ដីលក់ត្រីខ្ញុំចិញ្ចឹមជ្រូកអត់ទាន់ធ្វើស្រែទេកាលណុងហាសខ្ញុំអត់មានស្រែអត់មានអីសោះ ខ្ញុំចិញ្ចឹមតែជ្រូកទេ។

ក៖ បាទយាយ!

ខ៖ មើលគោចិញ្ចឹមជ្រូកហ្នឹងបាយជ្រូកបាយអីលាយទៅរត់ត្រីរត់អីចឹងគេបានលុយមកគេទិញកន្តួកទិញអីអោយជ្រូកស៊ីទៅណាស់ចឹង។

ក៖ បាទយាយ!

ខ៖ ទាល់បានជ្រូកធំទៅលក់ទៅចេះតែចិញ្ចឹមៗទៅដល់ពេលនេះអាពតវ៉ៃដាច់អស់ហ្នឹងគេអាមនុស្សរត់នេះ។

ក៖ បាទយាយ!

ខ៖ រត់ទីណាត់ទីណែងហ្នឹងខ្ញុំមុនដំបូងនៅទីនោះទេណាស់។

ក៖ បាទយាយ!

ខ៖ នៅអ៊ីម៉ែខ្ញុំទេដល់ពេលរត់ទីណាត់ទីណែងអើយជ្រុះអស់ហើយខោអាវមានតែមួយចង្កេះទេអាអោបម៉េចប៉របូតមានតែកូនមួយទេ អាគ្រាប់បន្តក់ផាំងៗគិតតែពីរត់ៗទៅនៅទួលប្រាសាទឈប់ទីណុងឈប់ទីណុងហើយគេបន្តក់ទៀតបន្តក់ទៅតាមណុងទៀតរត់ៗទៅធ្លាក់ពីណាទេខ្ញុំអត់ស្គាល់ទេអូតាពាងអូតាប៉ោងណាទេខ្ញុំអត់ស្គាល់សោះ។

ក៖ អូ៎!

ខ៖ ចេះតែតាមគេទៅហើយ!

ក៖ បាទយាយ!

ខ៖ ហ្នឹងហើយដល់ទៅដល់ណុងអើដូចស្ងាត់បន្តក់យប់នាំគា្នបកមកវិញបកមកវិញមកយកខោអាវមកអីផ្ទះហ្នឹងដាំបាយដាំអីហូបផ្ទះអីហ្នឹងរួចទៅណោះគេថាជំលាសហើយអត់អោយនៅទេណាស់។

ក៖ បាទយាយបាទ!

ខ៖ គេអត់អោយនៅទេគេអោយពួកខ្ញុំគៀនជ្រៃហ្នឹងណោះទៅនៅអ៊ីកំពង់ខ្សាច់គេយកទៅនៅកំពង់ខ្សាច់ហើយអាហ្នឹងហោស!

ក៖ ប៉ុន្តែជំនាន់ប៉ុលពតហ្នឹងណេះយាយ?

ខ៖ ចា៎ជំនាន់ប៉ុលពតហ្នឹងហាស!

ក៖ បាទ!

ខ៖ គេវ៉ៃដាច់ហ្នឹងទៅគេសុទ្ធតែអាពតហោស!

ក៖ បាទយាយ!

ខ៖ គេជំលាសអោយទៅនៅកំពង់ខ្សាច់ ដល់ទៅនៅកំពង់ខ្សាច់ម៉ែខ្ញុំនៅខ្ញុំនៅខាងស្រកខ្ញុំនៅកំពង់ខ្សាច់ម៉ែខ្ញុំទ៊ាខ្ញុំនៅអ៊ីស្រុកត្រែង។

ក៖ បាទយាយបាទ!

ខ៖ ហ្នឹងហើយបែកគា្នចឹងហាស!

ក៖ បាទយាយ!

ខ៖ គាត់នៅខាងណោះខ្ញុំនៅខាងណេះបើចង់ទៅគាត់អីដើរទៅបាន។

ក៖ អូ៎!

ខ៖ ដើរទៅដើរមកនឹកម្ដាយដើរទៅ។

ក៖ គេអោយយើងទៅលេងដែរណេះយាយ?

ខ៖ ទៅលេងតើទៅបានៗទៅមក។

ក៖ អូ៎ចុះអើចឹងសុំបកក្រោយតិចយាយចឹងបើយាយទាន់យាយទាន់ជំនាន់ប្រវត្តិអីខ្លះយាយជំនាន់អ៊ីសារ៉ាក់អីយាយទាន់អត់?

ខ៖ អត់ទេអត់ទាន់ទេ។

ក៖ អ៊ីសារ៉ាក់យាយអត់ទាន់ទេណេះ?

ខ៖ ខ្ញុំអត់ទាន់ទេខ្ញុំអត់ដឹងទេ។

ក៖ ចុះអើជំនាន់យាគកុងហាសយាយ?

ខ៖ អាយាគកុង។

ក៖ យាគកុងជំនាន់លុនណុលណេះយាយណេះ?

ខ៖ យាគកុងជំនាន់លុនណុលហ្នឹងគេថាយាគកុងៗហ្នឹងហី?

ក៖ បាទយាយ!

ខ៖ អើយាគកុងហ្នឹងមិនយួនហ្នឹង!

ក៖ បាទយាយ!

ខ៖ ហ្នឹងហើយជំនាន់ហ្នឹងហើយ!

ក៖ ដែរយាយពិបាកណេះយាយណេះ?

ខ៖ ហ្នឹងហើយអារត់ហ្នឹងយាគកុងហ្នឹងហើយ!

ក៖ អាយើងគ្រាប់ផ្លោង?

ខ៖ គ្រាប់ផ្លោងហ្នឹងហើយយាគកុងហ្នឹង!

ក៖ ដែរយាយនិយាយ?

ខ៖ យាគកុងចូលហ្នឹងហើយ!

ក៖ បាទយាយបាទ!

ខ៖ ហ្នឹងហើយអាហ្នឹងហើយបន្តក់ហ្នឹងបន្តក់យើងរត់ពីស្រុកអស់រលីងហ្នឹង!

ក៖ ប៉ុន្តែយាយមានការលំបាកអីទៅយើងធ្វើអីសំរាប់ចិញ្ចឹមជីវិតទៅយាយពេលណុង?

ខ៖ អូ៎ពិបាកណាស់ទៅៗរត់រស់នៅអ៊ីស្រុកត្រែងអ៊ីស្រកណុងមានអីទេមានតែដើរលក់អាដូរបានត្រីចឹងទៅ ទៅដូរគេអ្នកភូមិអ្នកអីទៅបានអង្ករបានអីយកមកហូបទៅ។

ក៖ អូ៎បាទយាយ!

ខ៖ ចា៎!

ក៖ ពិបាកហាសណេះយាយណេះ?

ខ៖ ពិបាកហាសណាស់។

ក៖ អូ៎ចុះអើពេលដែរគ្រាន់ផ្លោងនៅលើចឹងទៅយើងនៅក្រោមផ្ទះយើងមានជីកត្រង់សេ?

ខ៖ ជីកត្រង់សេនៅរុលនៅក្រោមផ្ទះហ្នឹង!

ក៖ អូ៎!

ខ៖ នៅតែក្រោមនៅតែក្នុងរណ្ដៅហ្នឹងអោយតែគ្រាប់ម៉ាំងមកនាំអូសកូនអូសចៅចូលក្នុងអស់ហើយ!

ក៖ ប៉ុន្តែមែនយើងជីកនៅក្រោមផ្ទះណាហីយាយយើងទៅជីកអោយឆ្ងាយហីយាយ?

ខ៖ ជីកអត់ទេជីកក្រោមជិតផ្ទះចឹងជីកចឹងបើថាម៉េចៗដូចថាផ្ទះយើងចឹងជីកខាងចឹងទៅដល់ពេលមកហ្នឹងយើងរត់ចុះចឹងទៅយើងកូនចៅគាត់ថាចឹងហាស!

ក៖ បាទយាយបាទ!

ខ៖ រត់អត់ទាន់ទេកុំជីកឆ្ងាយ។

ក៖ បាទយាយ!

ខ៖ ប្រាប់ទ៊ាខ្ញុំចឹងហាស!

ក៖ បាទយាយ!

ខ៖ ហែងកុំជីកឆ្ងាយជីកឆ្ងាយកូនរត់មិនទាន់ទេតែគ្រាប់ម៉ាំងមករត់អីទាន់។

ក៖ បាទយាយត្រូវ!

ខ៖ ជីកជិតៗផ្ទះទៅដល់នេះគាត់ជីកជិតផ្ទះហ្នឹងដល់ពេលលឺតែបន្តក់ពីណុងក្ដុងក្ដាំងហើយមានទេកូនអូសដៃទំលាក់ៗក្នុងណុងអស់ហើយរួចនៅសំងុំនៅក្នុងហ្នឹងហើយ គាត់នៅខាងលើហ្នឹងមើលម៉េចៗគាត់រត់ចុះដែរ។

ក៖ ប៉ុន្តែពេលណុងអើយើងនៅណាយាយ?

ខ៖ ខ្ញុំ?

ក៖ បាទពេលដែរយើងជីកត្រង់សេយើងមានផ្ទះមានអីយើងនៅស្រករឺមួយក៏យើងនៅ..?

ខ៖ យើងអាហ្នឹងយើងនៅបានម៉ាបន្តិចទេដល់រួចទៅគេជំលាសពីហ្នឹងទៅទៀតហាស!

ក៖ អូ៎ជំនាន់លុនណុលហ្នឹងហីយាយ?

ខ៖ ចា៎គេជំលាសយើងទៅនៅអ៊ីនេះណុងអ៊ីស្អីស្រកហ្នឹងហាស!

ក៖ អូ៎បាទយាយ!

ខ៖ ស្រុកត្រែងណុងហាស!

ក៖ បាទគេមានប្រាប់ថាអោយយើងធ្វើអីអត់អត់ធ្វើស្រែធ្វើអី?

ខ៖ គេអោយយើងប្ដីខ្ញុំអោយមកធ្វើប្រាំងគៀនជ្រៃហ្នឹងរួចខ្ញុំនៅផ្ទះណុង។

ក៖ យើងនៅបែកគា្នហោសយាយ?

ខ៖ យើងនៅបែកគា្នតើ!

ក៖ អូ៎រួចយាយ..?

ខ៖ ប្ដីនៅហ្នឹងទេដេកនៅហ្នឹងគេស៊ីបាយពួកមិត្តៗហ្នឹងគេអោយបាយស៊ីមួយកន្លែងទៅណាស់គេអោយយើងធ្វើស្រែធ្វើអីហោស!

ក៖ ហ្នឹងមែនប៉ុលពតណាហីយាយណេះលុនណុលតើហី?

ខ៖ លុនណុលហើយហ្នឹងហើយ!

ក៖ លុនណុលផ្សេងប៉ុលពតផ្សេងមែនអត់យាយ?

ខ៖ ហ្នឹងហើយគេអោយយើងស៊ីបាយស៊ីអីហ្នឹងអើវ៉ៃដាច់ វ៉ៃដាច់ហ្នឹងមិននៅទាហ៊ានលុនណុលម៉េស។

ក៖ បាទយាយ!

ខ៖ ហ្នឹងហើយអាហ្នឹងទាហ៊ានលុនណុលណោះ។

ក៖ ប៉ុន្តែអាយើងផ្ទុះគ្រាប់ផ្លោងហាស ផ្ទុះអីពីលើមេឃឆ្នាំហុកជាងហាស?

ខ៖ ហ្នឹងហើយអាហ្នឹង.!

ក៖ មានតែលុនណុល?

ខ៖ នៅលុនណុល។

ក៖ ប៉ុន្តែអាពតវេទនាណេះយាយណេះ?

ខ៖ ហ្នឹងហើយៗអាហ្នឹងវេទនាខ្លាំងមែនទែន។

ក៖ អូ៎!

ខ៖ បបរមួយវែក។

ក៖ បាទយាយបាទ!

ខ៖ គេធ្វើការយើងធ្វើការមិនដិតដល់យកយើងវ៉ៃចោល។

ក៖ អូ៎បាទយាយ!

ខ៖ ហ្នឹងហើយតិចតែឃ្លានអីក៏ដោយយើងអត់ហ៊ានហូបទេដូចថាមានដំណាំចេកក៏ដោយ ពោតក៏ដោយស្អីក៏ដោយអោយតែក្នុងភូមិតែហ៊ានកាចមួយដឹងតែងាប់ហើយ!

ក៖ អូ៎!

ខ៖ អត់ហ៊ានទេបើគេអោយហូបក៏ហូបទៅគេមិនអោយក៏ហីទៅមិនហ៊ានទេ។

ក៖ អូ៎!

ខ៖ រួចយើងថាឃ្លានគេសុំគេអាហ្នឹងគេអោយយើងក៏អោយទៅយើងគេមិនអោយក៏កុំ។

ក៖ អូ៎បាទយាយ!

ខ៖ អត់ហ៊ានទេបើមិនចឹងគេវ៉ៃចោលទាំងមុខហ្នឹងមិនខ្លាច។

ក៖ បាទយាយត្រូវ!

ខ៖ ហ្នឹងហើយវ៉ៃសុទ្ធតែដាក់ក្នុងរណ្ដៅចឹងហោស!

ក៖ បាទយាយ!

ខ៖ ពីណាមិនខ្លាច។

ក៖ ប៉ុន្តែពេលណុងគេអោយយើងទៅណាទៅយាយ?

ខ៖ អត់អោយទៅណាទេដល់ចុះពីស្រកមកវិញបានអោយមកនៅគៀនជ្រៃហ្នឹងមកនៅគៀនជ្រៃហ្នឹង!

ក៖ បាទយាយ!

ខ៖ ហ្នឹងហើយមកនៅហ្នឹងជាប់អាភ័យទោសដល់ពេលគេវ៉ៃដាច់ហ្នឹងគេវ៉ៃដាច់ហ្នឹងក៏នៅហ្នឹងដែររត់ចូលរូង។

ក៖ អូ៎បាទយាយ!

ខ៖ កាលណុងទាហ៊ានបន្ទាយទាហ៊ាននៅហ្នឹងហាសនៅភូមិពិលនេះ។

ក៖ បាទយាយបាទ!

ខ៖ ដល់ពេលគេវ៉ៃដាច់អាបន្ទាយទាហ៊ានហ្នឹងងាប់រេលទៅយើងនៅក្នុងរណ្ដៅហ្នឹងហាស!

ក៖ អូ៎បាទយាយ!

ខ៖ សុទ្ធតែពួកអាពតហើយចូលមកនៅក្នុងហ្នឹង!

ក៖ បាទយាយបាទ!

ខ៖ ទាហ៊ានលុនណុលហ្នឹងហើយហាស!

ក៖ បាទយាយ!

ខ៖ ហ្នឹងហើយមកនៅឡើងណែនទាំងអស់រួចទាហ៊ានយើងងាប់អស់ហើយ!

ក៖ ចឹងហោសយាយ!

ខ៖ ហ្នឹងហើយម៉ាកន្លែងដើមអំពិលហ្នឹងបន្ទាយវាហោសដឹងគេយកទៅណាបាត់អស់ទៅភ្លឺឡើងបើយើងនៅក្នុងរូង។

ក៖ បាទយើងអត់ដឹងទេណេះ?

ខ៖ យើងអត់ដឹងទេឃើញតែងាប់ទេណាស់។

ក៖ បាទយាយបាទ!

ខ៖ ឃើញចេញទៅគឺងាប់ៗនៅមុខផ្លូវហ្នឹងអូយបាត់ព្រលឹងអស់ហើយលោកអើយឃើញងាប់ស្ដូកៗអាខ្លះអាមួយនោះស្រីទាហ៊ានហាស!

ក៖ បាទ!

ខ៖ ឃើញបីកូនតូចមួយងាប់នៅណុងខ្លះប្រុស។

ក៖ គេកើតអីយាយគេវ៉ៃគា្នរឺមួយក៏ម៉េច?

ខ៖ គេវ៉ៃក្នុងបន្ទាយណុងរួចទៅគ្រាប់ហោស!

ក៖ បាទយាយ!

ខ៖ វាមិនងាប់។

ក៖ បាទប៉ុន្តែពីណាគេវ៉ៃជាមួយពីណាគេយាយ?

ខ៖ កាលណុងអាពតតើវ៉ៃទាហ៊ានហ្នឹងហាសប៉ុលពត។

ក៖ អូ៎ប៉ុលពត?

ខ៖ វ៉ៃទាហ៊ានហ្នឹងហាស!

ក៖ បាទយាយ!

ខ៖ ហ្នឹងហើយវ៉ៃទាហ៊ានហ្នឹងទាហ៊ានហ្នឹងដល់ពេលវ៉ៃទៅលុងភ្លឺឡើងបាត់អស់ស្ងាត់ជ្រាបក្នុងណុងដឹងគេយកទៅណាខ្ញុំអត់ដឹងដែរ។

ក៖ អូ៎!

ខ៖ រួចបើនៅក្នុងរណ្ដៅអាណាទៅដឹងទាហ៊ានគេមិនអោយចេញផង។

ក៖ បាទយាយបាទ!

ខ៖ ហ្នឹងហើយនៅតែក្នុងរណ្ដៅហ្នឹងនៅកូននៅក្នុងរណ្ដៅហ្នឹងទៅផ្ទះហ្នឹងដល់ភ្លឺឡើងស្ងាត់ជ្រាបគេថានាំគា្នដើរឡបៗទៅមើលឃើញសុទ្ធតែប៉ុលពតទាំងអស់ហ្នឹង!

ក៖ បាទ!

ខ៖ ដើរទៅឃើញសុទ្ធតែខ្មោច។

ក៖ អូ៎!

ខ៖ ខ្មោចខ្លះយើងស្គាល់ខ្មោចទាហ៊ាន។

ក៖ បាទយាយ!

ខ៖ អើខ្លាចយើងមិនស្គាល់អើងាប់នៅណាអីណារួចអារស់នៅមិនដឹងតែម៉ង។

ក៖ អូ៎!

ខ៖ បាត់សូន្យឈឹងតែម៉ងមិនដឹងគេយកទៅណាអីណាក៏មិនដឹងដែរ។

ក៖ បាទយាយបាទ!

ខ៖ ហ្នឹងហើយបើយើងចេញពីរណ្ដៅមកស្ងាត់ៗជ្រាបហើយ!

ក៖ បាទយាយ!

ខ៖ មានស្អីព្រោះគេបាញ់គេបាញ់យប់ហ្នឹងហាស!

ក៖ បាទយាយបាទ!

ខ៖ ក្ដាំងៗគ្រាប់ឡើងយើងមិនហ៊ានចេញពីរណ្ដៅណា។

ក៖ បាទយាយ!

ខ៖ នៅតែក្នុងរណ្ដៅហ្នឹងដល់ពេលភ្លឺឡើងគេថាចប់ហើយចប់ហើយដឹងចប់ស្អីៗដល់ពេលក្រោកពីរណ្ដៅមករកមើលមនុស្សទាហ៊ានក៏គ្មានឃើញតែប៉ុលពតទាំងអស់។

ក៖ អូ៎បាទយាយ!

ខ៖ ហ្នឹងហើយចឹងហាស!

ក៖ អូ៎!

ខ៖ ជំនាន់ណុងហាស!

ក៖ ចុះអើចឹងនៅពេលដែរវ៉ៃចូលប៉ុលពតដំបូងហ្នឹងយើងផ្លាស់មកគៀនជ្រៃហ្នឹងណេះយាយណេះ?

ខ៖ ហ្នឹងហើយ!

ក៖ គេជំលាសយើងមកហ្នឹងណេះយាយ?

ខ៖ ហ្នឹងហើយមកហ្នឹងហើយ!

ក៖ ប៉ុន្តែគេអោយយើងធ្វើអីគេយាយពេលហ្នឹង?

ខ៖ ពេលហ្នឹងហោសគេអោយយើងអើយដាំបន្លែប៉ាវាគេអោយឡើងត្នោត ខ្ញុំគេអោយដាំបន្លែតាមភូមិកូនខ្ចី។

ក៖ បាទយាយ!

ខ៖ ដាំននោងដាំត្រឡាចអីហ្នឹងស្រោចទឹកទៅអើរួចពីហ្នឹងទៅទៅណោះទៅទផតហើយហោសអោយទៅដកស្ទូង អើទៅដកស្ទូងទៀតហើយវាធ្វើអានេះផងអានោះផងវាអើយរួចកូនក្រហមរងាលធ្វើប្រើយើងទៅចោលកូនហាស!

ក៖ ប៉ុន្តែដល់ពេលហ្នឹងយើងកូនប៉ុន្មាននាក់យាយ?

ខ៖ ខ្ញុំកូនពីរ។

ក៖ កូនពីរណេះយាយណេះ?

ខ៖ ចា៎!

ក៖ ចឹងមានន័យថាចូលប៉ុលពតយើងកូនទីពីរហើយណេះយាយណេះ?

ខ៖ កូនទីពីរ។

ក៖ ចុះនៅពេលដែរយើងនៅសរសៃខ្ចីចឹងក៏គេនៅតែ..?

ខ៖ គេប្រើយើងហ្នឹង!

ក៖ នៅតែប្រើ?

ខ៖ អើកូនទើបបានមួយខែជាងវាប្រើយើងអោយទៅដកស្ទូងរួចខ្ញុំកូនហ្នឹងដាក់ចោលក្នុងអង្រឹងហ្នឹងអោយយាយៗមើលទៅបានទៅដកទៅម៉ោងដប់មួយអីចឹងបានវាអោយមកចឹង។

ក៖ អូ៎បាទយាយចឹងកូនរបស់យើងអោយយាយៗមើលទៅ?

ខ៖ អោយយាយមើលទៅ។

ក៖ រួចយើងទៅទាំងសរសៃខ្ចីអត់ប៉ះពាល់អីទេ?

ខ៖ អត់មានទៅធ្វើអីទេទៅគេអោយដកហ្នឹងទៅអង្គុយដកហ្នឹងទៅ។

ក៖ អត់អីដែរណេះយាយ?

ខ៖ អត់អីដែរ។

ក៖ អូ៎!

ខ៖ ចេះតែធ្វើទៅតិចៗទៅគេប្រើយើងហើយបើយើងមិនធ្វើគេអោយបាយយើងស៊ី។

ក៖ បាទយាយបាទ!

ខ៖ ហើយគេវ៉ៃយើងចោលទៀត។

ក៖ បាទយាយបាទត្រូវ!

ខ៖ ហ្នឹងហើយបើយើងមិនប្រឹងធ្វើចឹងចេះតែធ្វើទៅតាមដំណើរទៅយើងសរសៃខ្ចី។

ក៖ អូ៎!

ខ៖ ធ្វើតាមហ្នឹងទៅ។

ក៖ បាទយាយចុះអើចឹងគេអត់អោយមានអោយយើងលីសែងអី?

ខ៖​ អត់ទេ។

ក៖ សែងដីសែងអីអត់ដែរ?

ខ៖ អត់ទេខ្ញុំហោសគេអត់អោយសែងដីសែងអីទេព្រោះខ្ញុំកូនខ្ចី។

ក៖ អូ៎!

ខ៖ កាលណុងហាសណាស់។

ក៖ បាទយាយបាទ!

ខ៖ ហ្នឹងហើយកូនខ្ចីគេគ្រាន់តែអោយដើរដាំបន្លែហើយហ្នឹងដកស្ទូងហ្នឹងដល់រួចទៅឈប់ដកស្ទូងហ្នឹងទៅ គេថាអើអោយប្ដីឡើងត្នោតគេអោយខ្ញុំហ្នឹងទៅដាំបាយដាំអីអោយប្ដីស៊ីចឹងហាស!

ក៖ បាទយាយបាទ!

ខ៖ ហ្នឹងហើយទៅលែងបានដាំអីហើយដាំបាយអារអូសអារអីចឹងហាស!

ក៖ អូ៎បាទយាយ!

ខ៖ រួចឡើងត្នោត។

ក៖ អូ៎បាទ!

ខ៖ ហ្នឹងហើយមានតែប៉ុណ្ណឹង!

ក៖ អូ៎រួចចុះរបបអាហារយើងម៉េចទៅយាយ?

ខ៖ របបអាហារគេអោយស៊ីក្រប់គ្រាន់ទេកាលណុងណាស់។

ក៖ អូ៎!

ខ៖ អ្នកឡើងត្នោត។

ក៖ បាទយាយ!

ខ៖ គេអោយស៊ីបាយ។

ក៖ ប៉ុន្តែសំរាប់យាយ?

ខ៖ សំរាប់ខ្ញុំហ្នឹងទាំងមួយគ្រួសារអ្នកឡើងត្នោតហ្នឹងគេអោយហូបបាយហូបត្រីម្ហូបអីគ្រាន់បើ។

ក៖ អូ៎!

ខ៖ បានត្រីបានអីហូបគ្រាន់បើណាស់។

ក៖ បាទយាយ!

ខ៖ ហ្នឹងហើយបើយើងនៅក្នុងភូមិហ្នឹងគេគ្មានអោយយើងហូបចឹងទេដឹងតែទៅហូបកន្លែងបបរមួយវែកហ្នឹងទឹកមួយគ្រូងហ្នឹង!

ក៖ អូ៎បាទយាយ!

ខ៖ ហ្នឹងហើយ!

ក៖ ចឹងមានន័យថាអើយាយយាយហូបបាយជាមួយក្រុមគ្រួសារយាយកាលប៉ុលពតហ្នឹងគេអត់អោយគេគ្រាន់តែជំលាសយើងមកហ្នឹងប៉ុន្តែគេអោយយើងនៅជាមួយក្រុមគ្រួសារយើង?

ខ៖ ចា៎នៅក្នុងក្រុមគ្រួសារធ្វើត្នោតណុងមួយក្រុមប៉ុន្មានដប់នាក់ហ្នឹងគេអោយនៅគេធ្វើរោងអោយនៅហាស!

ក៖ បាទយាយ!

ខ៖ អ្នកឡើងត្នោតដប់នាក់ហ្នឹងដឹងទាំងពីរដប់ទាំងគ្រួសារហ្នឹងអីទាំងអស់។

ក៖ ចឹងយើងគ្រាន់ថ្ងៃយើងទៅធ្វើការផ្សេងគា្នដល់ពេលយប់ឡើងយើងមកនៅជុំគា្ន?

ខ៖ ជុំគា្ន។

ក៖ អូ៎យើងនៅជាមួយគា្នដដែរណេះយាយ?

ខ៖ ចា៎នៅជុំគា្នទេអារអូសប្ដីអ្នកឡើងត្នោតប្រពន្ធអារអូសដុតភ្លើងស្ករអីហ្នឹងចឹង។

ក៖ រំងាស់ត្នោតអីហាសណេះ?

ខ៖ ហើយហ្នឹងថ្ងៃៗអីចឹងទៅយើងរួចពីទំនេរព្រលឹមឡើងយើងទៅកាប់អូសទៅស្រីៗហ្នឹង!

ក៖ អូ៎!

ខ៖ ប្ដីឡើងត្នោត។

ក៖ បាទយាយបាទ!

ខ៖ ស្រីៗហ្នឹងឡើងទៅកាប់អូស។

ក៖ អូ៎បាទយាយ!

ខ៖ ហ្នឹងហើយប្រើអោយទៅកាប់អូស។

ក៖ ចុះអើយាយគិតថាចុះបើយើងឈឺយើងអីម៉េចទៅយាយ?

ខ៖ ឈឺអីខ្ញុំជំនាន់ប៉ុលពតណុងដូចមិនអី។

ក៖ អត់ឈឺអត់អីដែរ?

ខ៖ អត់អីដែរ។

ក៖ រួជចុះកូនចៅយើង?

ខ៖ កូនចៅណុងវាឈឺធម្មតាឈឺចឹងទៅក៏មិនដូចឥឡូវដែរឈឺជំនាន់ណុងអើមានតាៗគាត់ចេះស្រោចទឹកស្រោចអីណុងហាស!

ក៖ បាទយាយ!

ខ៖ វាលាប់កញ្រ្ចិលលាប់អីរួជតាៗណុងក៏ស្រោចទឹកស្រោចអីវាបាត់ទៅ។

ក៖ អូ៎ស្រួលហាសចឹងយាយ?

ខ៖ ស្រួលចា៎កូនកូនចៅហ្នឹងដូចអត់អី។

ក៖ រួចចុះគេអ្នកផ្សេងយាយ?

ខ៖ គេអ្នកផ្សេងអ្នករុញស្ករក៏ដូចគា្នម៉ាក្រុមគ្រួសារម៉ាស្ករហ្នឹងដូចគ្មានពីណាកើតអីៗទេ។

ក៖ អូ៎!

ខ៖ ហ្នឹងហើយ!

ក៖ ចឹងមានន័យថាគ្រួសារយើងស្រួលហាសណេះយាយ?

ខ៖ ចា៎!

ក៖ ប៉ុលពតហ្នឹងយើងអត់មានពិបាកអីដូចគេខ្លាំងណាស់ណាទេណេះ?

ខ៖ អត់សូវពិបាកទេព្រោះខ្ញុំបានឡើងត្នោតណុងប្ដីឡើងត្នោតណុងគ្រាន់តែទៅកាប់អូសអារអូសអារអីវាយប់យើងអត់ធ្វើការទេ។

ក៖ អូ៎!

ខ៖ ហ្នឹងហើយបើយើងកុំឡើងត្នោតក្រៅពីអ្នកឡើងត្នោតយប់គេអោយច្រូតស្រូវវាស់អារ។

ក៖ អូ៎ធ្វើការទាំងយប់ទៀត?

ខ៖ ធ្វើការទាំងយប់ទាំងថ្ងៃ។

ក៖ រួចចុះយើងមានពេលណាគេងទៅចឹងយាយ?

ខ៖ ហ្នឹងហើយគេអាហ្នឹងគេគេងមិនគេងមិនដឹង។

ក៖ អូ៎!

ខ៖ គេដឹងតែវាស់អារដូចថាម្នាក់ហ្នឹងត្រូវប៉ុន្មានអារអោយរួចពយកយើងខំច្រូតហ្នឹងអោយរួចរបស់យើងវាស់ហ្នឹងទៅយើងបានដេកមុនគេទៅ។

ក៖ អូ៎!

ខ៖ អាហ្នឹងចឹងហាស!

ក៖ បាទយាយ!

ខ៖ ជំនាន់ប៉ុលពតនេះខ្ញុំអត់បានធ្វើចឹងទេខ្ញុំនៅតែដុតភ្លើងស្ករកាប់អូសអីទាំងថ្ងៃចឹងហាស!

ក៖ បាទយាយ!

ខ៖ កាប់ចឹងទៅដល់ពេលយប់ទៅយើងសំរាកទៅ។

ក៖ អូ៎!

ខ៖ ភ្លឺឡើងបានយើងចាប់ផ្ដើមទៀត។

ក៖ ស្រួលហាសណេះយាយណេះចឹង?

ខ៖ ហ្នឹងហើយទៅកាប់អូសកាប់អីទៀតយកមកអោយគេដុតភ្លើងស្ករហ្នឹងចឹងអារកាប់ទៅស្រីៗហ្នឹងប្រុសៗគេដឹងតែឡើងត្នោតទេ។

ក៖ អូ៎!

ខ៖ ស្រីៗហ្នឹងដើរកាប់ឡំៗទៅ។

ក៖ បាទយាយបាទ!

ខ៖ ហ្នឹងហើយរួចទៅអារអីទៅអោយគេបិទលីសែងអីយើងមែនទៅលីរួចទេប្រុសៗគេលីទេកាប់រួចនោះ។

ក៖ បាទយាយ!

ខ៖ គេលីយកមកដាក់រោងទៅយើងអារទៅស្រីៗហ្នឹង!

ក៖ បាទយាយបាទ!

ខ៖ ហ្នឹងងហើយអានេះមកពីតាមការពិតបើសិនជាប៉ុលពតវាយើងងាប់ហើយប៉ុនប្ដីយើងទេអាណិតប្រពន្ធ។

ក៖ អូ៎!

ខ៖ អាណិតប្រពន្ធហាស!

ក៖ ចឹងគេអោយយើងនៅជុំគា្នទៅ?

ខ៖ ហ្នឹងហើយគេអោយនៅជុំគា្នហ្នឹងគេដើម្បីកាប់អូសកាប់អីហ្នឹងបានប្ដីហ្នឹងជួយប្រពន្ធហាស!

ក៖ បាទយាយ!

ខ៖ រួចលីសែងហ្នឹងបើសិនជាយើងធ្វើតែឯងមិនត្រូវលី។

ក៖ បាទយាយបាទ!

ខ៖ ត្រូវសែង។

ក៖ បាទ!

ខ៖ ហ្នឹងហើយដល់ពេលយើងធ្វើជាមួយក្រុមគ្រួសារយើងបានប្ដីនេះរងជួយប្រពន្ធខ្លះអារឿងធ្ងន់ៗប្ដីហ្នឹងចេះតែលីយកមកដាក់អោយទៅណាស់។

ក៖ បាទយាយបាទ!

ខ៖ ប្រពន្ធហ្នឹងយើងគ្រាន់តែកាប់ចឹងទៅយកមកអារអីទៅយើងហោសដុតភ្លើងស្ករភ្លើងអីទៅចឹង។

ក៖ អូ៎បាទយាយប៉ុន្តែយើងមានទៅធ្វើស្រែធ្វើអីអត់យាយនៅក្នុងឆ្នាំអើបីឆ្នាំប្រាំបីខែហ្នឹង?

ខ៖ ខ្ញុំអត់បានធ្វើទេ។

ក៖ នៅតែអារអូសធ្វើចឹងរហូត?

ខ៖ ស្ករហ្នឹងរហូតទាល់តែវ៉ៃដាច់។

ក៖ អូ៎ចឹងមានន័យថាយាយហើយហ្នឹងតាធ្វើតែប៉ុណ្ណឹងរហូតទាល់តែវ៉ៃដាច់ម៉ង?

ខ៖ ទាល់តែគេវ៉ៃដាច់ហ្នឹងចប់ប៉ុលពតដឹងទៅទីណាមកទីណីមកជួបតែណែងលោកហ៊ុនសែនជួយហ្នឹងចប់អត់មាន។

ក៖ ចុះកូនយើងយាយ?

ខ៖ កូនខ្ញុំនៅជុំគា្នទាំងអស់។

ក៖ នៅតូចៗណេះយាយណេះ?

ខ៖ តូចៗកូនបី។

ក៖ គេអត់មានប្រើអោយទៅណាទេណេះ?

ខ៖ អត់មានប្រើទៅណាទេវាបាត់តែប្អូនខ្ញុំទេអាតូចហ្នឹងធ្វើសំងាប់។

ក៖ អូ៎!

ខ៖ ទៅបាត់តែម៉ងអាណិតប្អូនខ្លោចចិត្ត។

ក៖ បាទយាយ!

ខ៖ ស្ពាយកាំភ្លើងហាសឃើញប្អូនស្ពាយកាំភ្លើងខ្ញុំទឹកភ្នែកកំពស់នេះស្ពាយកាំភ្លើងកាំភ្លើងអាអូសកញ្ច្រាំងអារស្ពាយទៅវាមិនអាចុងកាំភ្លើងក្រោមហ្នឹងវាមិនអូសកញ្រ្ចាំង។

ក៖ បាទយាយ!

ខ៖ វានៅទាបហោសអូសកញ្ច្រាំងសួរប្អូនប្អូនឯងទៅណាចែអើយគេអោយខ្ញុំទៅខាងណាទេវាថាគេអោយខ្ញុំឡើងទៅលើទៀតហើយចែ អើយអូនហើយទៅណាទេស្ពាយកាំភ្លើងអូសដីអាណិតប្អូនខ្លោចចិត្តឃើញប្អូនទៅហាស!

ក៖ អូ៎បាទយាយ!

ខ៖ រួចដល់ពេលវ៉ៃដាច់អស់ចឹងទៅឪពុកម្ដាយខ្ញុំតាមរកអត់ឃើញសួររកទាំងឈ្មោះរកទាំងអីក៏មិនឃើញដែររួចតែខ្មោចងាប់កន្លែងណាៗវ៉ៃដាច់ខ្មោចងាប់ឡើងរេល ទ៊ាខ្ញុំហាសដើររកទៅផ្ងារឡើងឃើញតែខ្មោចគេខ្មោចកូនអត់ឃើញទេ។

ក៖ អូ៎ចឹងហេសយាយ?

ខ៖ គាត់ដើររកឡើងឆ្អែតឪពុកខ្ញុំ។

ក៖ បាទយាយ!

ខ៖ ដើររកកូនហាស!

ក៖ បាទយាយ!

ខ៖ ដាំបាយកញ្ចប់ដើររកហាស!

ក៖ អូ៎!

ខ៖ ប៉ុនរកអត់ឃើញទេចឹងបានថារកមិនឃើញចឹងដឹងងាប់ដឹងអីរស់ដឹងជាទៅរត់ទៅដល់ណាក៏មិនដឹង ដឹងជាងាប់ស្រុកគេណាទៀតក៏មិនដឹងប៉ុនគាត់ដើររកអស់ហើយកន្លែងដូចថាព្រៃទទឹងព្រៃណាអីណាគាត់ចេះតែដើរហើយដើរសើបដំណឹងហើយប៉ុនអត់ឃើញ។

ក៖ បាទយាយបាទចុះយាយគិតថាចឹងដូចជាប្ដីរបស់យាយគេអោយឡើងត្នោតមួយថ្ងៃគេអោយឡើងប៉ុន្មានទៅយាយប៉ុន្មានដើមទៅ?

ខ៖ ជិតម៉្ភៃដើមហោសតាហ្នឹងហាស!

ក៖ អូ៎ឡើងច្រើនផងចឹងយាយ?

ខ៖ ឡើងច្រើនហាសណាស់ឡើងមួយថ្ងៃហ្នឹងចង់បើថាអ្នកឡើងយឺតចង់មួយថ្ងៃទាល់ល្ងាចហាសណាស់។

ក៖ អូ៎ប៉ុន្តែតាឡើងលឿនណេះយាយ?

ខ៖ ហ្នឹងហើយគាត់ឡើងហ្នឹងជាងដប់ដើមណោះជិតម៉្ភៃដើមណោះហ្នឹង!

ក៖ ប៉ុន្តែដើមត្នោតជាប់ៗគា្នតើណេះយាយណេះ?

ខ៖ អត់អើចឹងៗទៅ។

ក៖ គេមានធ្វើបង្អោងនៅលើហ្នឹងអី?

ខ៖ គេធ្វើបង្អោងគេចងបង្អោងវាមែនជាប់គា្នចេះទេ វាឆ្ងាយពីគា្នទៅបួនប្រាំម៉ែត្របួនដប់ម៉ែត្រអីម៉្ភៃសាមសិបម៉ែត្រទៅមួយដើមណេះណោះរហូត។

ក៖ ប៉ុន្តែគ្រាន់ថាដល់ពេលគេចងបង្អោងចឹងយើងឡើងតាមដើរតាមបង្អោងហ្នឹងហាសណេះយាយណេះ?

ខ៖ ដើរឡើងតាមបង្អោងហ្នឹងហាសឡើងទៅតែមួយហ្នឹងចុះទៅ..។

ក៖ ឡើងអាផ្សេងទៀត?

ខ៖ ឡើងទៅអាផ្សេងមួយទៀតទៅចឹង។

ក៖ អូ៎មែនគេឡើងតាម..?

ខ៖ ទេអត់ទេអត់មានជិតគា្នទេ។

ក៖ អូ៎!

ខ៖ បើជិតគា្នអាហ្នឹងគេដាក់ស្នួរគេហៅស្នួរ។

ក៖ អូ៎ស្នួរណេះយាយណេះ?

ខ៖ ហ្នឹងហើយៗអាហ្នឹងវាអត់ជិតគា្នចឹងគេឡើងតាមបង្អោងហ្នឹងគាត់ចងអីខ្លួនគាត់ណុងគាត់ឡើងទៅរហូតទៅ។

ក៖ អូ៎!

ខ៖ មែននៅជាប់គា្នអីណា។

ក៖ បាទយាយ!

ខ៖ ហ្នឹងហើយ!

ក៖ ដល់ពេលចឹងអើគាត់ធ្វើចឹងទៅហើយយាយចុះអើកូនចៅយាយអើប្អូនៗរបស់យាយហើយហ្នឹងបងគាត់ធ្វើអីគេទៅជំនាន់ប៉ុលពតហ្នឹងយាយ?

ខ៖ ដឹងគេធ្វើអីគេបើគេរត់បាត់ដំណាត់ដំណែងអស់រលីងដល់ពេលសុខស្រួលបួលបានមកជួបគា្ន។

ក៖ ចឹងហោស!

ខ៖ ហ្នឹងហើយ!

ក៖ ប៉ុន្តែគាត់អត់បានគាត់អត់ដែរបាននិយាយអីទេណេះ?

ខ៖ អត់មាននិយាយអីទេ។

ក៖ ចុះឪពុកម្ដាយយាយ?

ខ៖ ឪពុកម្ដាយខ្ញុំគាត់មានធ្វើអីបើគេជំលាសទៅគាត់រត់ទៅគាត់ចាស់ៗហើយធ្វើអីកើត។

ក៖ អូ៎!

ខ៖ គាត់មានតែមើលគោក្របីគាត់។

ក៖ បាទយាយបាទ!

ខ៖ ហ្នឹងហើយក្របីគាត់មួយនឹមហ្នឹងមើលតែក្របីហ្នឹងទៅ។

ក៖ អូ៎!

ខ៖ ហ្នឹងហើយដឹកអោយស៊ីស្មៅទៅ។

ក៖ បាទយាយ!

ខ៖ រួចបបរគេអោយគាត់ហូបតើគេបបរចឹងគេអោយហូបហោស!

ក៖ បាទយាយ!

ខ៖ ហ្នឹងហើយហ្នឹងដល់ពេលគេអោយដល់ពេលគេអោយហូបកន្លែងទៅណាស់។

ក៖ បាទយាយ!

ខ៖ ហ្នឹងហើយ!

ក៖ ប៉ុន្តែគាត់ពិបាកជាងយាយណេះយាយ?

ខ៖ ពិបាកគាត់ចាស់ៗ។

ក៖ អូ៎ហើយគាត់ហូបតែបបរទៀត?

ខ៖ បបរ។

ក៖ ប៉ុន្តែបើប្អូនបាត់ពីរនាក់មែនអត់យាយ?

ខ៖ បាត់ៗពីរនាក់អាប្អូនអាបន្ទាប់ហ្នឹងបន្ទាប់ខ្ញុំហ្នឹងបន្ទាប់មីប្អូនខ្ញុំមីពេទ្យហ្នឹងអាហ្នឹងដឹងតែគេវ៉ៃចោលហើយ!

ក៖ អូ៎!

ខ៖ នៅជំនាន់ណុងហោសមិននៅទេបើបាត់យូរឆ្នាំហើយយូរឆ្នាំហើយដើររកណាក៏មិនឃើញបើគេមិនងាប់បើវាមិនងាប់វារកម៉ែរកឪរកបងរកប្អូនអានេះអត់សោះ។

ក៖ អូ៎!

ខ៖ ឈឹងសូន្យម៉ង។

ក៖ បាទយាយ!

ខ៖ បើគេនេះគេនៅហ្នឹងនៅគៀនជ្រៃហ្នឹងដែរគេធ្វើអាពតហ្នឹងចូលដៃចូលអីធ្វើស្ពាយកាំភ្លើងស្ពាយអីដល់ពេលគេវ៉ៃដាច់ទៅរាប់ឆ្នាំគេរកមករកម៉ែឪគេឃើញវិញ។

ក៖ អូ៎!

ខ៖ រួចខ្ញុំសួរវាថាមានឃើញប្អូនខ្ញុំដែរថាពីមុនឃើញដល់ពេលអាគេវ៉ៃហ្នឹងបែកគា្ន។

ក៖ បាទយាយ!

ខ៖ ហ្នឹងហើយរត់បែកគា្នដឹងរត់ទៅណាទៅខាងណាមកខាងណីទេវាចឹងហាស!

ក៖ បាទយាយបាទ!

ខ៖ ហ្នឹងហើយដឹងងាប់ដឹងរស់ក៏អត់ដឹងដែរ។

ក៖​ អូ៎បាទយាយចុះយាយគិតថាចឹងនៅពេលដែរយើងដាច់ប៉ុលពតហាសយាយពេលដែរគេវ៉ៃដាច់ហាសចុះយើងធ្វើម៉េចបានយើងដឹងថាគេវ៉ៃដាច់ទៅយាយគេមកប្រាប់យើងរឺមួយក៏ម៉េច?

ខ៖ គេ..។

ក៖ ឬមួយក៏គេផ្អើលយាយ?

ខ៖ គេវ៉ៃដាច់ហ្នឹងគេថាគេវ៉ៃដាច់ហ្នឹងគេនិយាយតើយើងអត់ដឹងទេណាស់សុទ្ធតែកាំភ្លើងក្ដឹងៗហ្នឹងដល់ពេលរួចទៅគេថាហោសវ៉ៃដាច់អស់ហើយថាចឹងណាស់។

ក៖ បាទយាយ!

ខ៖ រួចវ៉ៃដាច់អាម៉េចគេថាវ៉ៃដាច់ប៉ុលពតអស់ហើយចូលយួនមកអស់ហើយគេថាចេះ។

ក៖ បាទយាយ!

ខ៖ ហ្នឹងហើយចូលយួនមកអស់ហើយរំដោះយើងហើយយើងរួចហើយគេថាចឹងហាស!

ក៖ បាទយាយ!

ខ៖ ហ្នឹងហើយបានដឹងថាយួនហោសមុនដំបូងប៉ុលពតដល់ពេលគេវ៉ៃគេថាហោសដាច់អស់ហើយយួនមកជួយយើងរស់ហើយបានជាឃើញមុខយួនវិញ។

ក៖ អូ៎!

ខ៖ ហ្នឹងហើយអាពតហ្នឹងវាបាត់មែន។

ក៖ បាទយាយបាទ!

ខ៖ ហ្នឹងហើយបាត់ឈឹងមែន។

ក៖ ចុះ..?

ខ៖ ដឹងវាទៅទីណាទេ។

ក៖ ចុះយាយគិតថានៅពេលដែរដាច់ប៉ុលពតដំបូងៗពេលហ្នឹងយើងមានការលំបាកអីយាយដោយសារយើងធ្វើស្រែរួចគា្នមែនទេយាយ?

ខ៖ ហ្នឹងរួមធ្វើរួមគា្នពិបាកណាស់លោកអើយយកបានមកចែកគា្នបន្តិចៗម្នាក់ហ្នឹងមិនគ្រប់មិនគ្រាន់ទេវេទនាអាខ្លះទៅជីកក្ដួច អាខ្លះទៅជីកស្អីខ្ញុំទៅជីកក្ដួចជាមួយប្ដីខ្ញុំហ្នឹងយកមកអត់ចេះធ្វើទេមិនដឹងធ្វើរបៀបម៉េចក្ដួចហ្នឹងគេថាពុលគេថាចឹងហាស!

ក៖ បាទយាយ!

ខ៖ គេថាពុលបើយើងធ្វើមិនកើតហ្នឹងពុលហើយស៊ីទៅពុលមិនដឹងធ្វើម៉េចទេសួរគេគេធ្វើម៉េចអាហ្នឹងហោស គេថាជីកមកយកមកចិតៗទៅគេដាក់ត្រាំស្លឹកឈើស្លឹកអីទៅដាក់ត្រាំទៅព្រលឹមឡើងគេយកទៅជាន់ទឹកហ្នឹងអោយទាល់តែសាបពីរបីថ្ងៃហោស!

ក៖ អូ៎!

ខ៖ ត្រាំនៅក្នុងទឹកហ្នឹង!

ក៖ បាទយាយ!

ខ៖ ហ្នឹងហើយសួរគេចឹងហាសរួចធ្វើម៉េចទៀតធ្វើម៉េចទៀតគេប្រាប់យើងថាបើបីថ្ងៃហើយគេអោយយើងហ្នឹងយកទៅអាំងមើលរួចហូបមើលបើវាពុលដឹងហើយដាក់តិចទៅមើលចឹងហាស រួចខ្ញុំអត់ហ៊ានប្រថុយខ្លាចងាប់ដែរ។

ក៖ បាទយាយ!

ខ៖ អើយកូនខ្ញុំថាកូនអើយកុំស៊ីចាំម៉ែស៊ីមុនធ្វើដូចគេចឹងខ្ញុំយកទៅអាំងសាកមើលដល់ពេលយកមកស៊ីពីរនាក់ប្ដីប្រពន្ធមានស៊ីទៅដូចជាវាអត់អីរួចសួរគេថាពុលណុងពុលរបៀបម៉េចគេថាបើស៊ីទៅល្វីងអាក្ដួចហ្នឹងពុលហើយ!

ក៖ អូ៎!

ខ៖ បើអត់ល្វីងអត់ពុលទេរួចដល់ពេលខ្ញុំស៊ីទៅវាអត់ល្វីងទេអាហ្នឹងណាស់។

ក៖ បាទយាយ!

ខ៖ វាសាបវាសាបចឹងសាបហើយវាអត់ពុលទេបានហ៊ានអោយកូនស៊ីខ្លាច។

ក៖ អូ៎!

ខ៖ ខ្លាចងាប់កូន។

ក៖ បាទយាយបាទ!

ខ៖ បើថាបើងាប់ចាស់ងាប់ទៅចុះនឹកឃើញចឹង។

ក៖ បាទយាយ!

ខ៖ ពីរនាក់ប្ដីប្រពន្ធនឹកឃើញថាបើយើងស៊ីងាប់ក៏ងាប់ចុះកុំអោយងាប់កូន។

ក៖ អូ៎រួចចុះអើចឹងអើចុះយើងជីវភាពយើងសំរាប់ដូរស្រូវដូរអង្ករសំរាប់យើងធ្វើស្រែចំការហ្នឹងវេទនាអីខ្លះទៅយាយ?

ខ៖ វេទនាយើងទៅរកវាមិនបានចឹងហាសទៅនេះមិនបានទៅណោះមិនបានទៅៗធ្វើស្រែរួមគ្នាចឹងទៅចែកគា្នក៏ស៊ីមិនគ្រប់គ្រាន់បានតិចៗអោយគា្នរាប់មួយក្រុមដប់ពីរដប់បីនាក់ណោះ។

ក៖ អូ៎!

ខ៖ រួចធ្វើរួចទៅចែកគា្នបានប៉ុន្មានបានបន្តិចៗម្នាក់ហ្នឹងយកមកហូបមិនឆ្អែតទេ។

ក៖ អូ៎!

ខ៖ មិនឆ្អែតទេទាល់តែយើងលាយបបរខ្លះទៅ។

ក៖ បាទយាយ!

ខ៖ ហ្នឹងហើយយើងបបរទៅយើងដូចថាអើព្រឹកបបរទៅល្ងាចយើងហូបបាយទៅតិចៗទៅអោយកូនហូបច្រើនទៅ។

ក៖ បាទយាយបាទ!

ខ៖ ហូបល្មមៗទៅយើងចាស់។

ក៖ បាទយាយបាទ!

ខ៖ ក្មេងហ្នឹងហើយក្មេងអោយវាហូបឆ្អែតទៅកូនហោសអាកូនតូចៗ។

ក៖ បាទត្រូវយាយ!

ខ៖ នឹកឃើញចឹងហាស!

ក៖ បាទត្រូវ!

ខ៖ ហ្នឹងហើយ!

ក៖ រួចចុះប៉ុន្តែអើនៅពេលដាច់ប៉ុលពតហ្នឹងយើងលែងមានខ្មែរក្រហមលែងមានអីហើយណេះយាយណេះ?

ខ៖ ចា៎អត់មានទេ។

ក៖ អាពេលយើងធ្វើស្រែរួមហ្នឹង?

ខ៖ នៅអត់មានទេ។

ក៖ បាត់អស់ហើយណេះ?

ខ៖ បាត់អស់ហើយបាត់អស់ហើយធ្វើស្រែរួមចែកគា្នហ្នឹងហាស!

ក៖ បាទយាយ!

ខ៖ តាមក្រុមហ្នឹងហាស!

ក៖ បាទ!

ខ៖ ហ្នឹងហើយមួយក្រុមហ្នឹងប៉ុន្មានដប់ពីរនាក់មួយក្រុមដប់ពីរនាក់បានចឹងទៅចែកគា្នចឹងទៅខ្ញុំហោសប្រវត្តិធ្លាក់ហោសពីហ្នឹងទៅហោសណោះទៅចូលក្រុមគេនៅអ៊ីតាមុល។

ក៖ អូ៎!

ខ៖ តាមុលខាងប្ដីខ្ញុំនេះស្រែខាងណុងហាស!

ក៖ បាទយាយ!

ខ៖ ហ្នឹងហើយរត់ពីហ្នឹងទៅទៀតអាវ៉ៃដាច់អស់ហើយហ្នឹងហាស!

ក៖ បាទយាយបាទ!

ខ៖ អត់មានអាពតមានអីទេរត់ទៅទៅនៅណោះធ្វើស្រែថាស់ៗហ្នឹងធ្វើទៅវាបានស៊ីណាស់។

ក៖ បាទយាយ!

ខ៖ គីឡូទៅធ្វើណោះវាបានច្រើនទៅធ្វើអីណោះក៏អត់មានស្រូវទៀតបានមួយក្រុមហ្នឹងមើលដប់ពីរគ្រួសារហ្នឹងបានស្រូវម្នាក់មួយដឹក។

ក៖ អូ៎!

ខ៖ ចង់ងាប់ចង់រស់។

ក៖ បាទយាយ!

ខ៖ បានមួយដឹកហ្នឹងខ្ញុំទៅធ្វើណុងបានមួយឆ្នាំខ្ញុំថាអើយមិនកើតទេរត់ទៅវិញហើយរត់ទៅស្រុកវិញហើយខ្ញុំរត់មកវិញ។

ក៖ ចឹងហោសយាយ?

ខ៖ ហ្នឹងហើយខ្ញុំថាមិនរួចហ្នឹងស្រុកហ្នឹងដដែរហ្នឹងមកដឹកចង់ងាប់ចង់រស់ហោសអត់ស៊ីស៊ីប្រហុកស៊ីអំបិលនៅស្រុកស្រែមានអីស៊ី។

ក៖ អូ៎បាទយាយ!

ខ៖ មានត្រីមានសាច់អីណា។

ក៖ បាទយាយ!

ខ៖ ហ្នឹងហើយនេះទៅខ្ញុំថាបបួលប្ដីខ្ញុំថាទៅយើងទៅស្រុកយើងវិញកុំនៅស៊ីអត់ស៊ីឃ្លានចឹងងាប់ហើយ!

ក៖ អូ៎បាទយាយ!

ខ៖ ហ្នឹងហើយបានរត់មកវិញមកអត់មកវិញហ្នឹងបានមកនៅហ្នឹងជាប់ទៅណាស់។

ក៖ បាទយាយបាទ!

ខ៖ ហ្នឹងហើយ!

ក៖ ចុះអើយាយគិតថាចឹងសំរាប់ដូចជាអើពេលណាដែរយើងចាប់ផ្ដើមចាយលុយយាយឆ្នាំណាទៅ?

ខ៖ ឆ្នាំវ៉ៃដាច់ហ្នឹងមើលរត់ចុះពីហ្នឹងមកវិញហ្នឹងចាប់ផ្ដើមលែងហើយលែងចូលក្រុមហើយបែកសាមគ្គីគា្នហើយ!

ក៖ បាទយាយ!

ខ៖ បែកសាមគ្គីគា្នរកលុយដោយខ្លួនអាហ្នឹងអ្នកឯងធ្វើដូចថារកស៊ីចឹងហាសគេមិនដាក់កំណត់យើងដែរ។

ក៖ បាទយាយ!

ខ៖ យើងថាឈប់ហើយឈប់ចូលក្រុមហើយរកស៊ីចិញ្ចឹមមិនរស់ទេងាប់អស់ហើយ!

ក៖ យើងចែកជើងគា្ន?

ខ៖ ចែកទៅអ្នកឯងរកអីបានរកទៅខ្ញុំរកអីបានរកទៅហ្នឹងចាប់ផ្ដើមប៉ាប្ដីខ្ញុំហ្នឹងហាស!

ក៖ បាទ!

ខ៖ គាត់រកដូចថាគេជំនាន់នោះគេអោយទិញគោទិញអីចឹងហាស!

ក៖ បាទយាយ!

ខ៖ គាត់ចេះតែដើរទិញគេទិញអីៗទៅលក់ទៅចំណេញទៅទិញគោទិញអីអោយកូនហូបទៅចឹង។

ក៖ អូ៎!

ខ​៖ គេអោយក្បាលដើរទិញគោចឹងហាស!

ក៖ បាទយាយ!

ខ៖ គេហៅទៅជុំគេចឹងទិញគោទិញអីចឹងទៅបានមួយម៉ឺនពីរម៉ឺនចឹងយកមកទុកទិញអង្ករទៅចឹង។

ក៖ អូ៎បាទយាយ!

ខ៖ ហ្នឹងហើយ!

ក៖ រួចចុះអើឆ្នាំណាដែរយើងគិតថាយើងរៀងស្រួលហើយយើងមានអារម្មណ៍ថាយើងមានជីវភាពរៀងស្រួលអីយាយ?

ខ៖ ហ្នឹងហើយរៀងស្រួលហើយរៀងស្រួលមែនទែននេះត្រឹមវានេះអត់មានប៉ុលពតអត់មានអីត្រឹមមីនេះ។

ក៖ អូ៎!

ខ៖ ត្រឹមមីហ្នឹងហាស!

ក៖ បាទយាយ!

ខ៖ ចា៎មីទីបួនហ្នឹងអត់មានប៉ុលពតណាមកវ៉ៃក្ដីងក្ដុងអីទៀតទេ។

ក៖ បាទយាយ!

ខ៖ អាហ្នឹងដេកស្រួលស៊ីស្រួលលុយមានចាយដើររកខ្លួនឯងបានចាយហើយ!

ក៖ បាទយាយ!

ខ៖ អាហ្នឹងហាសហ្នឹងហាសមីងហ្នឹងហាស!

ក៖ ឆ្នាំណាយាយឆ្នាំកៅ..?

ខ៖ ឆ្នាំវាឆ្នាំវ័ក។

ក៖ ម៉្ភៃជាងសាមជាងយាយ?

ខ៖ សាមជាងចូលសែហើយ!

ក៖ អូ៎!

ខ៖ សែមួយហើយចិតប្រាំបួនសែមួយសែ..។

ក៖ សែមួយណេះយាយ?

ខ៖ ហ្នឹងហើយសែមួយ។

ក៖ អូ៎រួចចុះអើចឹងសំរាប់ដូចជាពេលណាដែរយើងមានអារម្មណ៍ថាយើងសប្បាយយាយ?

ខ៖ មកសប្បាយមកមកសប្បាយលែងកើតទុក។

ក៖ បាទយាយ!

ខ៖ មកកូនខ្ញុំអាៗប្រុសអាប្រុសជំនាន់អាប្រុសអាទីប្រាំអាប្រុសហោស!

ក៖ អូ៎!

ខ៖ អាហ្នឹងលែងហើយលែងកើតទុកហើយអាណុងដឹងតែយើងមានស្រែមានអីយើងចេះតែធ្វើទៅចិញ្ចឹមកូនទៅ។

ក៖ យើងចាប់ផ្ដើមរកលុយចិញ្ចឹមកូន?

ខ៖ ហ្នឹងហាសយើងរកលុយទៅរួចប៉ាវាហ្នឹងរត់បរសេះបរអីចឹងហាស!

ក៖ បាទយាយ!

ខ៖ រកលុយហ្នឹងហើយរកលុយទៅទៅទិញរមកអូ៎ទិញសេះទិញអីចឹងរករមកសេះហ្នឹងទៅទិញអង្ករទិញអីចិញ្ចឹមកូនទៅ។

ក៖ បាទយាយបាទ!

ខ៖ រួចខ្ញុំធ្វើស្រែធ្វើអីចឹងទៅ។

ក៖ អូ៎!

ខ៖ ដល់ខែធ្វើស្រែធ្វើស្រែទៅដល់ពេលគាត់ពេលនេះទៅគាត់មករត់រមកសេះចឹងទៅ។

ក៖ អូ៎!

ខ៖ មកវិញទៅទៅស្រែទៅ។

ក៖ បាទយាយ!

ខ៖ ចឹងហ្នឹងហើយអាហ្នឹងជំនាន់កូនខ្ញុំអាប្រុសណុងនៅតូចៗណាស់។

ក៖ បាទយាយបាទ!

ខ៖ ហ្នឹងហើយតាំងពីត្រឹមវាហ្នឹងមកនេះត្រឹមមីធំហ្នឹងមកវាអត់មានប៉ុលពតហាស!

ក៖ បាទយាយ!

ខ៖ ហ្នឹងហើយអត់មានប៉ុលពតទេបើមីប៉ុន្មានទីបីណុងប៉ុលពតរត់រហូតហើយរត់ជ្រុះខោជ្រុះអាវហើយ!

ក៖ អូ៎!

ខ៖ ហ្នឹងហើយបើមីនេះទីបួននេះអត់មានប៉ុលពតអីណាមកទេ។

ក៖ អស់ហើយណេះយាយ?

ខ៖ អស់រលីងហើយស្អាតថេងម៉ងយើងរកលុយបានចាយទៅ។

ក៖ បាទយាយបាទ!

ខ៖ ហ្នឹងហើយយើងលក់ដូរអីលក់ទៅហ្នឹងដូចថាមីជំនាន់ទីបីណុងរត់ឡើងជ្រុះខោជ្រុះអាវ។

ក៖ អើ!

ខ៖ ជ្រុះខោជ្រុះអាវមិនទាំងដឹងផងរត់ក្រាបអោបកូនរត់អោយកូនរត់។

ក៖ បាទយាយ!

ខ៖ ណុងហើយវេទនាអត់បាយអត់ទឹកជាមួយកូនណុង។

ក៖ បាទយាយចុះយាយគិតថាចឹងសំរាប់បើយើងចូលមកបច្ចុប្បន្នវិញចឹងសំរាប់យាយមានកូនចៅណាដែរទៅរស់នៅខេត្តផ្សេងៗទេយាយ?

ខ៖ អត់មានផង។

ក៖ មានតែនៅកំពង់ចាមហ្នឹងទេណេះយាយ?

ខ៖ នៅកំពង់ចាមទេនៅអាបីហ្នឹងអាពិបាកៗហ្នឹងនៅអ៊ីនេះហោស!

ក៖ នៅណាយាយ?

ខ៖ មីពិបាកខ្លាំងណុងទៅនៅអ៊ីអីបាត់ដំបង។

ក៖ អូ៎!

ខ៖ មានប្ដីទៅនៅណុងហាស!

ក៖ បាទយាយបាទ!

ខ៖ ហ្នឹងហើយរួចវាយកប្អូនៗពីរនាក់ទៅទៀតអាប្អូនប្រុសៗណុងយកទៅនៅណុងមានប្រពន្ធនៅណុងទាំងពីរនាក់ទៀត។

ក៖ អូ៎បាទយាយ!

ខ៖ ហ្នឹងហើយមីណុងវេទនាជាងគេ។

ក៖ អូ៎!

ខ៖ អាបីគ្រឿងហ្នឹងវេទនារត់អំពេកអំពាក់រត់ម៉ង។

ក៖ ណុងបងៗណេះ?

ខ៖ បងៗស្រីបីហ្នឹង!

ក៖ អូ៎បាទយាយ!

ខ៖ ហ្នឹងហើយ!

ខ៖ យាយគិតថាអើចឹងប្ដីរបស់យាយឈ្មោះអីគេយាយ?

ខ៖ យ៉តហ្នឹង!

ក៖ តាយ៉តហោស?

ខ៖ ហ្នឹងហើយ!

ក៖ អូ៎ចុះអើពីមុនតាធ្វើអីគេសំរាប់ចិញ្ចឹមយាយចិញ្ចឹមកូនចៅយាយ?

ខ៖ គាត់លក់ចឹងហាសលក់ដូរដូចថាលក់ត្រីលក់អីចឹងគាត់ជិះកង់លក់ទៅផ្សារ។

ក៖ អូ៎កាលពីមុនណេះយាយ?

ខ៖ ហ្នឹងហើយកាលពីមុនគេធ្វើគេដាក់ធ្នួសដាក់អីគាត់ទិញត្រីហ្នឹងហាសយកទៅលក់ទៅ។

ក៖ បាទយាយបាទ!

ខ៖ ក្រោកពីយប់ទៅលក់ទៅភ្លឺឡើងមកវិញមក។

ក៖ អូ៎!

ខ៖ ចា៎!

ក៖ ចុះចឹងសំរាប់យាយជាមួយតាពេលចាប់ដៃគា្នហ្នឹងមានកូនប៉ុន្មានហើយយាយ?

ខ៖ តាំងពីតាតាំងពីចាប់ដៃគា្នមក។

ក៖ តាំងចាប់ដៃតាហាសមានកូនប៉ុន្មានទៅ?

ខ៖ កូនប្រាំពីរនាក់។

ក៖ អូ៎កូនច្រើនណេះយាយ?

ខ៖ ចា៎ស្រីបួនប្រុសបី។

ក៖ អូ៎ដែរថាស្រីបីនាក់នៅណោះនៅបាត់ដំបងណេះយាយណេះ?

ខ៖ នៅហ្នឹងហើយមីណុងមីទីបី។

ក៖ អូ៎!

ខ៖ មីណុងហើយមីប្រវេលំបាកហ្នឹង!

ក៖ អូ៎!

ខ៖ រត់ហោស!

ក៖ ប៉ុន្តែកូនរបស់យាយទាំងអស់អត់អីទេនៅរស់ទាំងអស់?

ខ៖ ហ្នឹងហើយ!

ក៖ ជំនាន់ប៉ុលពតក៏អត់មានប៉ះពាល់អីដែរណេះយាយណេះ?

ខ៖ អត់មានអីទេអត់អីទេ។

ក៖ អូ៎ចុះអើកូនទីមួយរបស់យាយនៅណាទៅយាយ?

ខ៖ ណោះនៅដើមអំពិលហោស!

ក៖ អូ៎គាត់ធ្វើអីគេទៅយាយ?

ខ៖ ធ្វើស្រែធ្វើចំការដូចតែខ្ញុំដែរ។

ក៖ ចឹងហោស!

ខ៖ បន្ទាប់មកមីទីពីរហ្នឹងក៏ធ្វើស្រែធ្វើចំការដែរនៅព្រែកយួនហោស!

ក៖ អូ៎!

ខ៖ ហ្នឹង!

ក៖ ដល់ពេលទីបីនៅបាត់ដំបង?

ខ៖ មីទីបីនៅបាត់ដំបង។

ក៖ គាត់ធ្វើអីគេទៅណុង?

ខ៖ ធ្វើចំការ។

ក៖ អូ៎ដល់ពេលទៅបួនបានបងស្រី?

ខ៖ ហ្នឹងហើយទីបួនវានៅហ្នឹង!

ក៖ គាត់លក់ដូរអីនៅហ្នឹងទៅ?

ខ៖ លក់ដូរនៅហ្នឹងទៅ។

ក៖ អូ៎ចុះទីប្រាំយាយ?

ខ៖ ទីប្រាំក៏នៅណុងដែរ។

ក៖ នៅបាត់ដំបង?

ខ៖ ចា៎!

ក៖ ទីប្រាំមួយ?

ខ៖ ទីប្រាំមួយនៅភ្នំពេញហោស!

ក៖ ចឹងទីប្រាំពីរនៅបាត់ដំបងដែរ?

ខ៖ នៅបាត់ដំបងដែរ។

ក៖ អូ៎ប៉ុន្តែពយកគាត់មានគ្រួសារអស់ហើយណេះយាយណេះ?

ខ៖ មានគ្រួសារអស់ហើយសុទ្ធតែមានកូនមានចៅអស់ហើយ!

ក៖ អូ៎!

ខ៖ ម្នាក់កូនពីរម្នាក់កូនមួយអាពៅគេណុងកូនមួយអាប្រុសបងគេវាណុងកូនពីរមីបងនោះកូនបួន។

ក៖ ចៅទាំងអស់ប៉ុន្មានទៅយាយចឹង?

ខ៖ ច្រើនហាសគ្រាន់នៅណុងប៉ុន្មាននាក់ប្រាំពីរនាក់ហោស!

ក៖ ចង់ម៉្ភៃនាក់ជិតម៉្ភៃនាក់ហើយណេះ?

ខ៖ ទេមិនដល់ទេអីណោះមើលអីណោះប្រាំពីរនាក់ប្រាំពិរនាក់មកអីណេះបួននាក់ទៀតវាត្រូវដប់មួយហើយណាស់។

ក៖ បាទយាយ!

ខ៖ ដប់មួយអីណោះបួនទៀត។

ក៖ ដប់ប្រាំ?

ខ៖ ដប់ប្រាំដប់ប្រាំមួយ។

ក៖ ដប់ប្រាំមួយអូចឹងមានន័យថាបងស្រីកូនតែមួយទេ?

ខ៖ តែមួយ។

ក៖ អូ៎បាទយាយ!

ខ៖ ហ្នឹងហើយ!

ក៖ ចុះអើនៅពេលយាយការយាយការអស់រយះពេលប៉ុន្មានឆ្នាំទៅយាយ?

ខ៖ ខ្ញុំការ។

ក៖ បាទអស់រយះពេលប៉ុន្មានឆ្នាំហើយ?

ខ៖ ខ្ញុំការតាំងពីអាយុដប់ប្រាំមួយម៉េស។

ក៖ ឥឡូវយាយអាយុហុកប្រាំបី?

ខ៖ ហ្នឹងហើយ!

ក៖ ចុះយាយការហ្នឹងពេលដែរយាយការយាយដូចជាប៉ពោះសិនរឺមួយក៏ទំនេរពោះសិនយាយ?

ខ៖ ទំនេរ។

ក៖ ទំនេរប៉ុន្មានឆ្នាំទៅ?

ខ៖ មួយឆ្នាំជាងបានមាន។

ក៖ អូ៎ប៉ុន្តែអូ៎បាទយាយប៉ុន្តែកូនបងរបស់យាយអាយុប៉ុន្មានហើយយាយ?

ខ៖ សែជាងហើយសែប្រាំពីរសែប្រាំបីហើយ!

ក៖ អូ៎ដែរនៅដើមអំពីលហ្នឹងយាយហោស?

ខ៖ ហ្នឹងហើយនៅណុង។

ក៖ អូ៎!

ខ៖ ផ្ទះខាងក្រោយហោសអាផ្លូវពីចេះទៅ។

ក៖ បាទយាយចឹងមានន័យថាយាយការអស់ប្រហែលជាជិតហាសិបឆ្នាំហើយណេះយាយណេះ?

ខ៖ ចា៎!

ក៖ អូ៎ចុះកាលយាយការជាមួយតាហ្នឹងចិត្តយាយចង់រៀបដោយខ្លួនរឺមួយក៏ពេលហ្នឹងឪពុកម្ដាយយាយជាអ្នកបង្ខំអើរៀបចំអោយយើងរៀបគេចូលមកស្ដីយើងធម្មតា?

ខ៖ ឪពុកម្ដាយតើ!

ក៖ អូ៎!

ខ៖ គាត់រៀបអោយតើ!

ក៖ ប៉ុន្តែ..?

ខ៖ មែនទៅស្រឡាញ់គា្នអីណាអត់ដឹងផង។

ក៖ អូ៎ប៉ុន្តែពេលហ្នឹងយើងស្គាល់គា្នពីមុននៅយាយ?

ខ៖ អត់ផងអត់ស្គាល់សោះ។

ក៖ តាគាត់អ្នកស្រុកនៅណាយាយ?

ខ៖ គាត់នៅហ្នឹងខ្ញុំនៅដែរខ្ញុំមិនដែរឃើញគាត់ម៉េចផង។

ក៖ អូ៎ប៉ុន្តែគាត់ធ្លាប់ឃើញយើងបានគាត់ចូលស្ដីយើង?

ខ៖ ចា៎បើខ្ញុំអត់ដឹងផង។

ក៖ អូ៎!

ខ៖ ដល់ចឹងទៅម៉ែឪខ្ញុំអោយទៅខ្ញុំតាមម៉ែឪខ្ញុំ។

ក៖ បាទយាយប៉ុន្តែអើជំនាន់ណុងជំនាន់អីគេយាយជំនាន់លុនណុលណេះយាយការ?

ខ៖ ការជំនាន់លុនណុល។

ក៖ ឆ្នាំហុកជាងណេះយាយណេះ?

ខ៖ លុនណុល។

ក៖ កាលណុងនៅបន្ទាយទាហ៊ានលុនណុលនៅឡើយទេ។

ក៖ បាទយាយបាទ!

ខ៖ ហ្នឹងហើយកាលខ្ញុំការបន្ទាយទាហ៊ាននៅរអាងហ្នឹងដែរ។

ក៖ បាទយាយ!

ខ៖ ហ្នឹងហើយ!

ក៖ ប៉ុន្តែមានជាជំនូនអត់យាយជំនាន់ណុង?

ខ៖ ជំនូនអី?

ក៖ ជំនូនថ្លៃបណ្ណាការថ្លៃទឹកដោះហាសយាយ?

ខ៖ អូ៎គេជូនតើ!

ក៖ គេជូនបានប៉ុន្មានយាយ?

ខ៖ កាលណុងគាត់ជូនមួយម៉ឺនគាត់ជូនមាត់គាត់។

ក៖ មួយម៉ឺនលុយខ្មែរណេះ?

ខ៖ ចា៎!

ក៖ ដោយសារកាលជំនាន់ណុងលុយច្រើនមួយម៉ឺន?

ខ៖ ហ្នឹងហើយមួយម៉ឺនច្រើនហាសគ្មានពីណាដូចខ្ញុំទេ។

ក៖ អូ៎!

ខ៖ មានតែតាហ្នឹងទេទៅជូនមួយម៉ឺនគាត់ម៉ែខ្ញុំអត់មានថា។

ក៖ បង្គាប់ប៉ុន្មានទេ?

ខ៖ បង្គាប់អត់បង្គាប់ទេ។

ក៖ តាហ្នឹងជូនម៉ង?

ខ៖ តាហ្នឹងជូនខ្លួនឯង!

ក៖ អូ៎បាទយាយបាទ!

ខ៖ ចា៎!

ក៖ ចុះកាលជំនាន់ណុងយាយបានធ្លាប់រៀនអត់យាយ?

ខ៖ គ្មានបានរៀនបានប៉ុន្មានទេរៀនបានអីណាបើរៀនបានអីបើរៀនបានតិចតួចអាពតណុងទាហ៊ានណុងមកម៉ែខ្ញុំលែងអោយទៅរៀនទៅ។

ក៖ អូ៎!

ខ៖ ទៅរៀនបានចេះអីជំនាន់ណុង។

ក៖ ចុះយាយគិតថាចឹងអើសំរាប់ដូចជាអើភាសាបារាំងភាសាអីយាយចេះអត់យាយ?

ខ៖ ទេមិនចេះទេតែខ្មែរខ្ញុំមិនសូវចេះផង។

ក៖ អូ៎!

ខ៖ រកបារាំងអីណាបើយើងរោនកាលណុងគ្មានបានរៀនទៅដល់ថ្នាក់បួនទីប្រាំអីណាទើបរៀនបានថ្នាក់ទីពីរហ្នឹង!

ក៖ បាទយាយបាទ!

ខ៖ ឈប់បានរៀនបាត់។

ក៖ បាទយាយ!

ខ៖ ហ្នឹងហើយ!

ក៖ ចុះចឹងយាយគិតថាកាលយាយនៅរៀនហ្នឹងយាយធ្លាប់មានជាមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយ?

ខ៖ មានតើ!

ក៖ មានហោស?

ខ៖ បងប្អូនមិត្តភក្តិខ្ញុំ។

ក៖ អូ៎ឥឡូវពួកគាត់ទៅណាអស់ទៅយាយ?

ខ៖ គាត់នៅផ្ទះគាត់ណុងរអាង។

ក៖ នៅណុងណេះយាយណេះ?

ខ៖ ហ្នឹងហើយ!

ក៖ អូ៎បាទយាយចុះ..?

ខ៖ មិត្តភក្តិ។

ក៖ កាលយាយរៀនហ្នឹងយាយធ្លាប់មានអនុស្សាវរីយ៍រឺមួយក៏មានភាពសប្បាយអីជាមួយមិត្តភក្តិដែរចងចាំអត់ភ្លេចមានទេយាយ?

ខ៖ អើដូចគា្មនទេធម្មតាធម្មតា។

ក៖ លក្ខណៈទូទៅធ្វើស្រែចាប់ត្រីចាប់ក្ដាមអី?

ខ៖ បើឪពុកម្ដាយខ្ញុំអត់ប្រើអត់អោយទៅចាប់ផង។

ក៖ ចឹងហោសយាយហោស?

ខ៖ ចា៎ឪពុកម្ដាយខ្ញុំអត់បានទេអត់អោយទៅចាប់ទេចឹងៗអី។

ក៖ ឪពុកម្ដាយយាយកាចដែរណេះយាយណេះ?

ខ៖ ចា៎គាត់អត់អោយទៅតាពីសតាពាសទេបើមុនហ្នឹងទៅណាទាល់គាត់ទៅតាមដែរ។

ក៖ ចឹងហោសយាយ?

ខ៖ ហ្នឹងហើយគាត់អត់អោយដើរទេម្នាក់ឯងអីគាត់អត់អោយទៅទេ។

ក៖ បាទយាយបាទ!

ខ៖ ហ្នឹងហើយព្រោះម៉ែឪខ្ញុំទៅណាគាត់អត់អោយទៅតែឯងៗទេដូចបើមានគាត់បានមានខ្ញុំ។

ក៖ បាទយាយ!

ខ៖ ចឹងគាត់មិនបណ្ដោយអោយដើរទៅគេធ្វើបាបកូនអីគាត់នឹកឃើញចឹងហាស!

ក៖ បាទយាយ!

ខ៖ បើថាដើរទៅបណ្ដោយកូនដើរទៅអាហ្នឹងណាស្អប់អាណាស្រឡាញ់ទេធ្វើបាបកូនទៅស្មាយើងដឹងហី។

ក៖ បាទយាយបាទ!

ខ៖ វាសំលាប់កូនយើងចោលក៏យើងមិនដឹងដែរមិនដឹងរកមុខឃើញណាទេបានគាត់ថាទៅណាមុនហ្នឹងទៅណាបើខ្ញុំទៅគាត់ក៏ទៅបើខ្ញុំងត់ទៅគាត់ក៏អត់ដែរ។

ក៖ អូ៎!

ខ៖ គាត់ទៅតែគា្នគាត់ទៅអោយយើងនៅផ្ទះ។

ក៖ បាទយាយបាទ!

ខ៖ ចឹង។

ក៖ ចុះយាយគិតថាចឹងសំរាប់ស្រែចំការយាយធ្លាប់ធ្វើណេះយាយណេះ?

ខ៖ ចា៎ខ្ញុំឆ្អែតហើយស្រែចំការហោស!

ក៖ ជាទូទៅនៅស្រែយាយធ្វើអីខ្លះយាយដកស្ទូងច្រូតកាត់ភ្ជួររាស់?

ខ៖ ដកស្ទូងច្រូតបោចបែនសព្វបែបសព្វយ៉ាង។

ក៖ អូ៎បាទយាយ!

ខ៖ ពីដើមមកវេទនាហាសដោយសារច្រូតរួចហើយយកដឹកកណ្ដាប់មកយកមកបោកបោករួចហើយយើងមានម៉ាស៊ីនអត់មានអីទេយើងធ្វើជារោងបោះបង្គោលទៅយើងរោយស្រូវហ្នឹង!

ក៖ បាទយាយ!

ខ៖ ហ្នឹងហើយរោយធ្លាក់មកយើងកើបអាល្អៗទៅខាងណោះទៅយើងអ៊ុំទៀត។

ក៖ បាទយាយបាទ!

ខ៖ ហ្នឹងហើយពីដើមហាស!

ក៖ បាទយាយ!

ខ៖ ឥឡូវទេម៉ាស៊ីនអីៗនោះពីមុនមកយើងអ្នកធ្វើចឹង។

ក៖ អូ៎!

ខ៖ ទំរាំរួចម៉ាស្រូវហ្នឹងចង់អស់ដៃអស់ជើងហើយជាន់យកគោដឹកក្របីដឹកជាន់គោដឹកជាន់ស្រូវហ្នឹងអោយជ្រុះទៅឆាយអាចំប៉ើងណុងចោលទៀត។

ក៖ អូ៎!

ខ៖ វេទនាហាសហត់ហាស!

ក៖ បាទយាយ!

ខ៖ នឹកឃើញឡើងហត់ហាសឆ្អែតហាស!

ក៖ បាទយាយបាទ!

ខ៖ ធ្វើស្រែចា៎ធ្វើស្រែឆ្អែតហើយ!

ក៖ ចុះចំការយងធ្លាប់ធ្វើអត់យាយចឹង?

ខ៖ ចំការខ្ញុំអត់ទេ។

ក៖ អត់ដែរធ្វើទេណេះយាយ?

ខ៖ ខ្ញុំអត់ដែរធ្វើទេព្រោះស្រុកយើងអត់មានចំការយើងមានតែស្រែ។

ក៖ បាទយាយ!

ខ៖ ចា៎បើស្រុកយើងមានចំការយើងធ្វើដែរប៉ុនអានេះវាអត់។

ក៖ បាទយាយបាទ!

ខ៖ មានតែស្រែតើ!

ក៖ បាទចុះយាយគិតថាចឹងលក់ដូរយាយធ្លាប់លក់ដូរអត់យាយ?

ខ៖ លក់ដូរកំប៉េកកំប៉ុកហ្នឹងហេស?

ក៖ បាទយាយ!

ខ៖ ចេះតែលក់ហើយកំប៉េកកំប៉ុកហ្នឹងពីដើមមកអាំងអន្សមទៅអាំងអីទៅលក់បបរទៅចេះតែរកនឹកឃើញហើយតែគ្មានលុយចាយហ្នឹងអើអញ់រកអាំងអន្សមលក់បន្ទំចេកកេទិញចេកគេអីអាំងលក់ខ្លះទៅអើលក់អន្សមហ្នឹងមើលទៅអើលក់ដូចមិនចំណេញទេអើយឈប់លក់ហើយវើយហត់ហាស បបរលក់ម្ដងចឹងទៅ។

ក៖ អូ៎!

ខ៖ ចេះតែផ្លាស់មុខហាស!

ក៖ បាទយាយបាទ!

ខ៖ ហ្នឹងហើយផ្លាស់មុខហ្នឹងបបរលក់ៗទៅអើវាដាច់បានគួរសមចេះតែលក់ៗទៅដល់ពេលមកកូនខ្ញុំមកនៅហ្នឹងទៅខ្ញុំឈប់លក់ទៅ។

ក៖ អូ៎!

ខ៖ កូនខ្ញុំវាលក់អីៗហើយខ្ញុំឈប់លក់ទៅពីមុនមកពីវាមិនទាន់មកខ្ញុំលក់។

ក៖ លក់នេះលក់នោះរហូតណេះ?

ខ៖ ចា៎លក់រហូតទៅអន្សមអាំងទៅចេកអាំងទៅចៀនដំឡូងទៅគ្មានអោយទំនេរ។

ក៖ អូ៎អោយតែរកបានណេះយាយ?

ខ៖ អោយតែរកបានបើយើងគិតថាយើងនៅដេកស៊ីយើងអត់មានលុយបើយើងមិនរកធ្វើម៉េចបាន។

ក៖ បាទយាយបាទ!

ខ៖ យើងគិតម៉េចអោយតែបានលុយ។

ក៖ បាទយាយ!

ខ៖ ហ្នឹងហើយគិតថាអើយយើងធ្វើអានេះមិនដាច់យើងទៅធ្វើអានោះយើងធ្វើអានោះមិនដាច់យើងមកធ្វើអានេះចេះតែដេញតែរហូតហ្នឹង!

ក៖ អូ៎!

ខ៖ ដល់ពេលកូនខ្ញុំមកខ្ញុំឈប់លក់ទៅខ្ញុំអោយកូនខ្ញុំលក់ទៅអញ់ឈប់លក់ហើយអញ់ឆ្អែតហើយហត់ណាស់។

ក៖ អូ៎!

ខ៖​ អញ់ដេកស្មាណាក៏អញ់ក្រោកស្មាណុងទៅ។

ក៖ បាទយាយបាទ!

ខ៖ លែងហើយពីលក់បបរតែម៉ោងបួនក្រោកហើយអត់ងងុយ។

ក៖ ប្រញាប់មកធ្វើបបរណេះយាយ?

ខ៖ មកធ្វើបបរណុងល្មមតែភ្លឺគេមកទិញហើយ!

ក៖ បាទយាយ!

ខ៖ រួចទាន់មិនទាន់វាហួសពេលគេក៏គេមិនទិញយើងដែរ។

ក៖ បាទយាយ!

ខ៖ ខកថ្ងៃក៏មិនបានអីក៏មិនបានរួចមួយថ្ងៃៗគា្មនបានដេកគា្មនបានពួនអត់ងងុយកាលឈប់ហើយឈប់លក់ហើយទៅកូនខ្ញុំថាម៉ែអើយមិនបាច់លក់ទេវាលក់ទៅខ្ញុំសុខចិត្តថាឈប់លក់ឈប់អីខ្ញុំរាល់ថ្ងៃខ្ញុំដេក ដេកទាល់តែម៉ោងប្រាំមួយប្រាំពីរបានខ្ញុំចុះ។

ក៖ អូ៎!

ខ៖ អើខ្ញុំថាអញ់យ៉ាប់ឆ្អែតហើយអញ់ដេកហើយគ្មាននរណាមកឈឺឆ្អើលអញ់ទេគេកូនកេមិនប្រើយើងទេ។

ក៖ បាទយាយ!

ខ៖ ហ្នឹងហើយគេចង់លក់អីក៏លក់ចុះវាហ្នឹងក៏ដោយវាក៏មិនហៅយើងជួយលក់អីអត់ទេព្រោះវាដឹងថាយើងចាស់ហើយគាត់ដេកម៉េចដេកទៅគាត់ជួយក៏ជួយទៅគាតមិនជួយក៏ហីទៅ។

ក៖ បាទយាយបាទត្រូវ!

ខ៖ ចា៎ហ្នឹងហើយវាមិនប្រើទេ។

ក៖ ចុះចឹងយាយគិតថាចឹងសំរាប់ចិញ្ចឹមសត្វវិញយាយធ្លាប់ចិញ្ចឹមពីមុនអត់យាយមាន់ ទា ជ្រូក គោ ក្របី ត្រីអី?

ខ៖ ត្រីក៏មិនដែរចិញ្ចឹមដែរ។

ក៖ ប៉ុន្តែមាន់ ទា ជ្រូក គោ ក្របីធ្លាប់?

ខ៖ ធ្លាប់ចិញ្ចឹមគោចិញ្ចឹមអីចិញ្ចឹមក្របីក្របីចិញ្ចឹមគ្មានចំរើនសោះ។

ក៖ ម៉េចចឹងយាយ?

ខ៖ ចិញ្ចឹមក្របីពីរនៅតែពីរចឹងបានកូនមកងាប់បានកូនមកឆ្កួតចុះទឹកដដែរនៅតែពីរៗដដែរហ្នឹង!

ក៖ ប៉ុន្តែបើគើអត់អីទេ?

ខ៖ គោអត់អីទេ។

ក៖ អូ៎!

ខ៖ ខ្ញុំចិញ្ចឹមមកឡើងឆ្អែតដល់ពេលខ្ញុំចិញ្ចឹមបានគោហ្នឹងទៅវាលក់ទៅធ្វើផ្ទះធ្វើសំបែងអីនៅទៅណាស់។

ក៖ បាទយាយ!

ខ៖ ហ្នឹងហើយរួចបាននេះទេនៅមាន់អីធម្មតាចិញ្ចឹមជ្រូកអីខ្ញុំចិញ្ចឹមបានបើរឿងគោចិញ្ចឹមអត់អូ៎ក្របីចិញ្ចឹមអត់បានទេ។

ក៖ ចឹងហេស?

ខ៖ ចិញ្ចឹមមើលតាំងពីកូនខ្ញុំមីបងហាស!

ក៖ បាទយាយ!

ខ៖ តាំងពីមីបងផុតមកដល់កូនទីពីរទីពីរមកទីបីអត់មានកូនសោះក្របីពីរនៅតែពីរហ្នឹង!

ក៖ អូ៎!

ខ៖ គោមកគ្រប់ខែកើតមកព្រឹសងាប់បាត់រួចបើរស់បានមួយហ្នឹងដើរវិលហែងទៅណេះតិចទៅណោះតិចទៅណេះតិចទៅណោះចុះទឹកព្រែកទៅងាប់អត់ដឹងផងបែកពពុះមាត់ស្ពីងដឹងម៉េចវា។

ក៖ អូ៎!

ខ៖ រហូតមិនដែរទេបានតែកូនពីរហ្នឹងម្ដងហ្នឹងបានកូនពីរហ្នឹងក្របីមួយបានកូនមួយក្របីមួយបានកូនមួយៗប៉ុនអត់បានឃើញក្របីហ្នឹងរបៀបម៉េចកើតមកងាប់អាមួយងាប់នៅក្នុងកើតមកតែម៉ង អាមួយហ្នឹងរស់ហើយរស់ទៅងាប់ក្នុងទឹកព្រែកទៀត។

ក៖ ឈប់ចិញ្ចឹមទៅ?

ខ៖ ឈប់ចិញ្ចឹមទៅ។

ក៖ អូ៎បន្ទាប់មកចិញ្ចឹមគោវិញស្រួលជាង?

ខ៖ ចា៎ចិញ្ចឹមគោចិញ្ចឹមទៅរហូតទៅដល់ពេលខ្ញុំចាស់ហើយខ្ញុំទើបលក់ពីរឆ្នាំហើយគោខ្ញុំលក់ដាច់អស់ហើយណាស់។

ក៖ បាទយាយ!

ខ៖ ថាយើងចាស់ហើយឯងនៅច្រូតស្មៅគោអត់បាយអត់ទឹកដោយសារគោហ្នឹង ឥឡូវលក់គោចោលកុំចិញ្ចឹមឈប់អោយចិញ្ចឹមទៅ។

ក៖ អូ!

ខ៖ រួចគាត់ចង់តែបានគោទេឈប់ហើយឈប់ចិញ្ចឹមហើយឆ្អែតហើយអត់បាយអត់ទឹកដោយសារតែសត្វមនុស្សមិនបានស៊ីហីចុះអោយតែបានសត្វ ខ្លាចសត្វស៊ីបាយឃ្លានបានឃ្លានស្មៅឥឡូវមិនបាច់ទេឈប់អោយចិញ្ចឹមហើយ!

ក៖ អូ៎!

ខ៖ ឈប់ចិញ្ចឹមខ្ញុំលក់ពីរឆ្នាំហើយលក់ដាច់អត់អោយចិញ្ចឹម។

ក៖ បាទយាយបាទ!

ខ៖ អើចំណាស់ហ្នឹងហើយចិញ្ចឹមអីទៀតចៅឯងគិតទៅ រួចគាត់ចំណាស់ហ្នឹងហើយគាត់ទៅច្រូតស្មៅអត់បាយអត់ទឹកម៉ោងមួយម៉ោងពីរបានបាយព្រឹកគិតទៅ។

ក៖ អូ៎!

ខ៖ រួចយូរៗទៅវាមិនដួល។

ក៖ បាទយាយត្រូវ!

ខ៖ ហ្នឹងហើយ!

ក៖ ធម្មតាគាត់ចិតជាងហើយណេះយាយណេះ?

ខ៖ ហ្នឹងហើយគាត់ចិតហើយរួចខ្ញុំនឹកថាទៅអត់បាយអត់ទឹកចឹងម៉ោងមួយម៉ោងពីរបានមកដល់រកហូប ហូបបាយគាត់ថាហូបអត់កើតទេគាត់ថាញ័រខ្លួន។

ក៖ ចុះបើយើងអត់បានហូបពីព្រឹកផង?

ខ៖ ហ្នឹងហើយគាត់ថាហូបអត់បានទេញ័រខ្លួនណាស់គាត់ផឹកតែទឹក រួចដល់ពេលបាយឡើងម៉ោងបីហើយបាយព្រឹកហ្នឹងគិតទៅខ្ញុំថាអត់កើតទេចឹងលក់គោហ្នឹងចោល កូនៗថាម៉ែលក់គោទៅម៉ែកុំទិញខំងាប់ហើយប៉ាហោសគាត់ចឹងហោសគាត់មិនបាយទឹកអីគិតទៅគោៗខ្លាចអត់ស្មៅងាប់គោ។

ក៖ អើ!

ខ៖ អើបើចឹងលក់អោយដាច់ទៅម៉ែខ្ញុំលក់ដាច់ទៅខ្ញុំលែងចិញ្ចឹម។

ក៖ អូ៎បាទយាយបាទ!

ខ៖ ហ្នឹងហើយគ្រាន់អោយប៉ុនឥឡូវខ្ញុំបានធូរគ្រាន់ថាធ្វើស្រែធ្វើស្រែរួចយើងទំនេរយើងដើរលេងដើរចុះខ្ញុំនិយាយចឹងហាស!

ក៖ បាទយាយបាទ!

ខ៖ ដើរលេងម៉េចដើរទៅកុំអោយពិបាកដូចពីមុនទៀតច្រូតស្មៅគោគ្មានបានដើរទៅណាទេ ឥឡូវយើងច្រូតស្មៅគោអីទៀតបើយើងលក់គោអស់ហើយ!

ក៖ បាទត្រូវយាយ!

ខ៖ ហ្នឹងហើយ!

ក៖ ចុះយាយគិតថាតាំងពីក្មេងរហូតមកដល់ឥឡូវ ការងារអីគេខ្លះទៅដែរយាយធ្លាប់ធ្វើខ្លះទៅយាយ?

ខ៖ មានធ្វើអីមានតែធ្វើស្រែហ្នឹងរូចពីស្រែខ្ញុំធ្វើអាកំប៉េកកំប៉ុកហ្នឹង!

ក៖ អូ៎នបាទយាយ!

ខ៖ ហ្នឹងហើយរួចរាល់ថ្ងៃហ្នឹងអើនៅធ្វើដែរធ្វើស្រែហ្នឹងរួចទៅយើងចុះមកយើងដាំឈូកទៅ ស្រែយើងក្នុងបឹងហ្នឹងហោស!

ក៖ បាទយាយ!

ខ៖ ស្រែហ្នឹងភ្ជួរទៅដាំឈូកទៅដូចគេដាំគ្រប់គា្នបើយើងដាំចោលទៅ។

ក៖ បាទយាយបាទ!

ខ៖ បេះទៅហ្នឹងគេហ្នឹងឯងទៅបានលុយហ្នឹងគ្រាន់ចាយដែរនឹកឃើញចឹងហាស!

ក៖ បាទយាយបាទ!

ខ៖ បើយើងមិនដាំវាចោល។

ក៖ ទៅទៀត?

ខ៖ ដីទំនេរហ្នឹងហើយដីទំនេរព្រោះកូនវាមិនធ្វើយើងធ្វើទៅ។

ក៖ អូ៎បាទ!

ខ៖ កូនហ្នឹងអត់ធ្វើទេអត់ដែរទេចុះស្រែទេ។

ក៖ បាទយាយបាទ!

ខ៖ ហ្នឹងហើយរួចពួកបងៗណោះដាំវាដាំស្រូវវាដាំឈូក។

ក បាទយាយ!

ខ៖ រួចខ្ញុំកូនខ្ញុំគ្មានពីទៀតបើវាមិនធ្វើមានតែខ្ញុំដដែរ។

ក៖ បាទបើចឹងទេទុកចោល?

ខ៖ ទុកចោលមានតែទុកចោលទៅខ្ញុំថាខ្ញុំស្ដាយទុកចោល..។

ក៖ ចេះជាងយើងទុកដីទំនេរដដែរណេះ?

ខ៖ ទុកដីទំនេរចោលឥតប្រយោជន៍ទិញឈូកយកទៅដោតៗទៅ។

ក៖ ទោះម៉េចក៏បាន..?

ខ៖ ម៉េចក៏បានពីររយគីឡូក៏បានមួយលានអីដែរ។

ក៖ បាទ!

ខ៖ ហ្នឹងហើយបានមួយឆ្នាំបានពីររយគីឡួ។

ក៖ មួយឆ្នាំបានមួយលានអី?

ខ៖ ហ្នឹងហើយបានមួយលានហ្នឹងប៉ុណ្ណឹង!

ក៖ អូ៎!

ខ៖ បើយើងដាំបានមួយពាន់ជាងហើយហ្នឹងកូនហោស!

ក៖ បាទយាយ!

ខ៖ មួយពាន់ប្រាំរយហ្នឹង!

ក៖ បាទយាយ!

ខ៖ ហ្នឹងហើយប៉ុនឈូកចុះថ្លៃហាសចុះសាហ៊ុយហាសដាំបានបន្តិចប៉ុនអស់ច្រើនជាងស្រូវទៀត។

ក៖ ចឹងហោសយាយ?

ខ៖ ចា៎ធ្វើស្រូវរាប់លានឈូកមួយស្រែបង្អស់បានមួយលានហ្នឹងហាសប្រាប់ចៅឯងបានមួយលានហ្នឹងនិយាយអោយអស់វាអស់ហាសិបម៉ឺនហុកសិបម៉ឺនបាត់ហើយវាអត់មានចំណេញទេ។

ក៖ អូ៎!

ខ៖ ចាំមើលហាសកូន កូនរួចអើថ្នាំបាញ់ជីអំបិលផងជីផងថ្នាំបាញ់ផងបាញ់អានេះមិនត្រូវទៅទិញអានោះម្ដងដប់ម៉ឺនយកមកមិនត្រូវយកមកចោលអានោះទៅទិញអានោះទៀតដង្កូវ។

ក៖ បាទយាយ!

ខ៖ វានៅងាប់កូនចឹងហាស!

ក៖ បាទយាយ!

ខ៖ ចុះមកខ្មៅព្រីច។

ក៖ អូ៎!

ខ៖ ឈូកហ្នឹងវេទនាណាស់គ្រាន់តែឆ្នាំហ្នឹងតាហ្នឹងថាឯងហេ៎ដូចគ្មានកំលាំងទេឯងអើយចោលទៅខ្ញុំថាចោលម៉េចបើអស់ចង់មួយលានហើយតស៊ូទៅឯងថាចឹងហាស!

ក៖ បាទយាយ!

ខ៖ តស៊ូអាម៉េចអើបើអស់ជាងមួយលានអូយអស់ជាងហាសិបម៉ឺនហើយឯងតស៊ូទៅគីឡូវាបានដើមវាមិនបានចំណេញហីចុះណាស់។

ក៖ បាទយាយបាទ!

ខ៖ កុំអោយបាត់ដើមថាចឹងគាត់ថាអើមិនដឹងធ្វើម៉េចទេឯងធ្វើម៉េចតិចទៀតទិញថ្នាំមកទៀតទៅសួរគេទិញថ្នាំមកទៀតមកទៀតមកមកបាចអាជីមកអស់មួយប៉េអំបិលអស់មួយប៉េហើយថ្នាំបាញ់អាងាប់កូនខ្ចៅៗដូចធ្យូងចឹងហាសបាញ់ថ្នាំហ្នឹងទៅវាដុះកូនមកក្រោយទៀតវាអត់ងាប់។

ក៖ បាទយាយបាទ!

ខ៖ វាបាត់អាខ្មៅហ្នឹងទៅវាចេញអាខៀវវិញហើយ!

ក៖ បាទយាយ!

ខ៖ បានរស់អាហ្នឹងរហូតទៅបានមួយលានហ្នឹងផាត់ផុយទៅអត់បានទេងៀកទៅសាំងផងងៀកទៅថ្នាំផងងៀកទៅកូនឈូកផងគិតគូរបោកបោះទៅអស់រលីង។

ក៖ អត់មានសល់ទេ?

ខ៖​ អត់មានសល់ទេ។

ក៖ អូ៎!

ខ៖ គ្រាន់តែប្រេងអស់ពីរកានគ្រាន់តែទីហ្នឹងទីហ្នឹងហេស!

ក៖ បាទយាយ!

ខ៖ ពីរកានទៅហើយល្មមតែបេះឈូកអស់។

ក៖ អូ៎!

ខ៖ រួចនៅអាលែងដង្កូវស៊ីណុងរួចនៅអាជីណុងមួយប៉េឃើញប៉ុន្មានណុងអំបិលរួចថ្នាំបាញ់បីបួនមុខអានេះមិនត្រូវចោលទៅទិញទៀតទិញទៀតល្មមបានត្រូវម៉្ភៃសាមសិបម៉ឺនទៀត។

ក៖ បាទយាយ!

ខ៖ អស់លុយបាត់ទៀតហើយចឹងហាសបានខ្ញុំថាអត់មានចំណេញប៉ុន្មានទេអារឿងបានមួយលានហ្នឹងគ្មានចំណេញប៉ុន្មានទេដកតែដើមទេ។

ក៖ បាទយាយ!

ខ៖ គិតទៅអត់មានចំណេញអីណាដកដើមដូចកូនខ្ញុំចឹងដែរនោះកូនដាំគ្រាន់ទិញកូនអស់មួយពាន់ លក់ទៅវិញបានតែមួយពាន់ទៅវិញរួចចុះអាលុយទិញជីបាទរួចអាដង្កូវស៊ីអាកូនងាប់ហ្នឹងអត់គិតផង។

ក៖ បាទយាយ!

ខ៖ បូកសរុបពីរពាន់វាបានតែមួយពាន់។

ក៖ អូ៎!

ខ៖ គ្មានចំណេញ។

ក៖ គ្មានចំណេញទេណេះយាយ?

ខ៖ គ្មានចំណេញទេគ្មានចំណេញទេ។

ក៖ អូ៎!

ខ៖ ថាអើយខ្ញុំរកស៊ីអីទេចឹងបានខ្ញុំថាខ្ញុំចាស់ហើយខ្ញុំចង់ឈប់ធ្វើស្រែធ្វើអី។

ក៖ បាទយាយបាទចុះយាយគិតថាចឹងជីវិតរបស់យាយមានការផ្លាស់ប្ដូរអីយាយតាំងពីក្មេងរហូតមកដល់ឥឡូវ?

ខ៖ ផ្លាស់ប្ដូរ។

ក៖ កាលយាយនៅជាមួយឪពុកម្ដាយគិតថាជីវិតរបស់យាយម៉េចដែរដល់ពេលយាយមានក្រុមគ្រួសារមានកូនចៅជីវិតរបស់យាយ..?

ខ៖ ហ្នឹងហើយ!

ក៖ ផ្លាស់ប្ដូរម៉េចដែរ?

ខ៖ នៅជាមួយម្ដាយផ្លាស់ប្ដូរនៅជាមួយម្ដាយយើងវាស្រួលហាសណាស់។

ក៖ បាទយាយ!

ខ៖ ដល់ពេលយើងមកមានប្ដីគេពិបាកវេទនាចឹងហាស!

ក៖ អូ៎!

ខ៖ រួចខំប្រឹងទាំងយប់ទាំងថ្ងៃគ្មានថ្ងៃណាបានដេកបានពួនជួនកាលយប់អាធ្រាត់ម៉ោងដប់ពីរម៉ោងមួយនៅស្រែណោះចោលកូននៅផ្ទះ។

ក៖ បាទយាយបាទ!

ខ៖ ហ្នឹងហើយយើងបើយើងមិនប្រឹងចឹងវាចោលស្រូវណុង។

ក៖ បាទៗ!

ខ៖ ខ្លាចគេយករបស់បានហើយខ្លាចគេលួចទៀត។

ក៖ បាទយាយ!

ខ៖ ហ្នឹងហើយចឹងបានពិបាកណាស់កំសត់កំរណាស់។

ក៖ អូ៎!

ខ៖ ចា៎ធ្វើស្រែហ្នឹងវាឆ្អែតហើយចៅអើយ!

ក៖ បាទយាយចុះជីវភាពសុខភាពក្រុមគ្រួសារឥឡូវម៉េចដែរយាយ?

ខ៖ គ្រួសារខ្ញុំហោស!

ក៖ គ្រួសារឥឡូវរៀងធូរធារ?

ខ៖ អត់អីទេ។

ក៖ ធូរតិចហើយណេះយាយ?

ខ៖ ចា៎ខ្ញុំណុងក៏វារៀងធូរដែរ។

ក៖ ប៉ុន្តែសុខភាពអី?

ខ៖ សុខភាពអីក៏មិនអីដែរចៅអើយ!

ក៖ នៅរឹងមាំនៅឡើយទេណេះ?

ខ៖ នៅឈឺដែរឈឺមែនថាអត់ទេឈឺទៅដាក់សេរ៉ូមទៅ ចាក់ថ្នាំទៅសេរ៉ូមបីបួនកំប្លោកចឹងទៅបានធូរទៅឈឺហើយហ្នឹងធាត់ណុងបានសេរ៉ូមបួនកំប្លោកទេ។

ក៖ អូ៎!

ខ៖ ថ្នាំចាក់ឈឺហាស!

ក៖ បាទយាយបាទ!

ខ៖ រួចស្រូវហ្នឹងឈឺវិលមុខរោយទៅណាអត់រួចហៅពេទ្យមកដាក់សេរ៉ូមដាក់អីចាក់ថ្នាំចាក់អីទៅបានអស់បួនកំប្លោកណុងបានរៀងធូរទាល់ឥឡូវ។

ក៖ អូ៎បាទយាយចុះយាយគិតថាម្ហូបអីដែរយាយចូលចិត្តហូបយាយ?

ខ៖ អើចៅអើយម្ហូបអីទេយាយហូបត្រីក៏ហូបកើតតែសំលហូបអត់កើត។

ក៖ ចឹងហោសយាយ?

ខ៖ ចា៎ហូបដូចថាមួយខែហ្នឹងសំលមួយពេលអីចឹងបានតែរាល់ថ្ងៃទេទៅអត់ស៊ីទេ។

ក៖ អូ៎!

ខ៖ គ្រាន់ឃើញឆ្អែតបាត់។

ក៖ បាទយាយបាទ!

ខ៖ ចា៎អើក្នុងមួយខែហ្នឹងមានណាអើមានចឹងថាហោសអាំង អាំងសាបចង់អាំងសាបគេអោយអាំងសាបអោយចង់អើយអញ់ស៊ីមិនកើតទេអាំងសាបត្រីងៀត ទៅទិញត្រីងៀតមក។

ក៖ បាទយាយ!

ខ៖ ហ្នឹងហើយពីអស់ចឹងទៅមើលតែធំហើយអូ៎ត្រីងៀតហូបមិនកើតទេដឹងទៅហូបអីទេវីអើអញ់លែងហូបបាយហើយបានកូនលក់គុយទាវហ្នឹងហាស!

ក៖ បាទយាយ!

ខ៖ ម៉ែពិសារបាយអត់ទេរួចម៉ែឯងពិសារអីចឹងហេ៎អញ់មើលទៅដាក់គុយទាវមួយចឹបគុយទាវមួយក្ដាប់អោយចៅធ្វើអោយហ្នឹងមីតូចមិញហ្នឹងធ្វើអោយទៅយកឡើងទៅលើស៊ីពីរនាក់ចៅរួច។

ក៖ អូ៎!

ខ៖ ដេកបាត់មុជទឹកបាត់។

ក៖ បាទយាយ!

ខ៖ ហ្នឹងហើយចឹងអត់ទេអត់ដូចមុនកាលអូ៎មកដល់ស្រវ៉ាបាយស្រវ៉ាអីស្អីក៏ឆ្ងាញ់អត់ទេទៅលែងរួចហើយ!

ក៖ ដោយសារយាយលែងសូវធ្វើការហត់ហើយណេះយាយណេះ?

ខ៖ នៅហត់វានៅតែហត់ចឹងព្រោះយើងនៅអត់ស្ងៀមផង។

ក៖ អូ៎!

ខ៖ នៅអត់ស្ងៀមទេចៅអើយរាល់ថ្ងៃនៅតែធ្វើចឹង។

ក៖ បាទយាយ!

ខ៖ ហ្នឹងហើយនៅមិនសុខនៅមិនសុខមិនបានចេះតែធ្វើទៅធ្វើណេះធ្វើណោះទៅកាប់ព្រៃកាប់អីទៅចឹងទៅទាំងតាទាំងយាយតាណុងទៅទាល់ៗល្ងាចដឹងតែខ្ញុំអត់ស្រួលខ្លួនដឹងខ្ញុំដាក់សេរ៉ូមចឹងគាត់កាប់ព្រៃប្រាំងណុងកាប់ម្នាក់ឯងទេ។

ក៖ អូ៎!

ខ៖ គាត់អត់ហៅទៅទេ។

ក៖ ដោយសារគាត់ដឹងថាយាយឈឺដែរណេះ?

ខ៖ ហ្នឹងហើយគាត់ថាវិលៗឡើងឈាមហោសគាត់ថាមិនបាចទៅគាត់ទៅកាប់តែឯង!

ក៖ បាទយាយ!

ខ៖ ព្រលឹមឡើងគាត់ទៅហើយគាត់ពិសារបាយឆ្អែតរួចគាត់ទៅទៅតែម៉ោងដប់អីគាត់បកមកវិញ។

ក៖ អូ៎បាទយាយ!

ខ៖ ព្រឹកមិញទៅកាប់បាក់ដងកាំបិតប៉ុនៗនេះហោសអូ៎ឯងអើយបាក់ដងកាំបិតហើយឯងកាប់ត្រូវស្អីណុងខ្ញុំកាប់ត្រីថ្មខ្ញុំថាអើបាក់ៗទៅពិបាកអាបាក់មួយទៀតទៅ។

ក៖ បាទយាយ!

ខ៖ ហ្នឹងហើយ!

ក៖ ចុះយាយគិតថាចឹងសំរាប់ល្ខោនអើបន្ទាប់ពីល្បែងប្រជាប្រិយ៍ពីមុនយាយធ្លាប់លេងទេលក្ខណ៖បោះអង្គុញ ចោលឈូងកាលពីក្មេងៗហាសយាយ?

ខ៖ ខ្ញុំមិនដែរលេងទេ។

ក៖ អូ៎យាយអត់ដែរលេងទេណេះ?

ខ៖ ខ្ញុំមិនដែរលេងទេ។

ក៖ ឪពុកម្ដាយអត់អោយទៅលេងរឺមួយក៏យើងអត់ចង់ទៅ?

ខ៖ អត់ទេទ៊ាខ្ញុំអត់អោយទៅលេងអីឆ្ងាយទេ។

ក៖ អូ៎!

ខ៖ បើចង់លេងលេងមុខផ្ទះចឹងស្រុកខ្ញុំនៅរអាងលេងចឹងយប់ៗគេមកលេងនៅមុខផ្ទះចឹងលេង។

ក៖ អូ៎!

ខ៖ គាត់អោយលេងទៅរឿងលេងអីណា..។

ក៖ នៅវត្តអី..?

ខ៖ អត់អោយទៅទេគាត់ថាខ្លាចយប់ព្រលប់ដើរហីទ៊ាខ្ញុំសំខាន់ហាសណាស់កូនហាសមិនបានទេមែនបណ្ដោយដើរយប់ព្រលប់អីរហេរហូតអីអត់ទេតែព្រលប់ឡើងគាត់ថាគ្មានការងារអីពុកខ្ញុំអោយដេកហើយ!

ក៖ អូ៎បាទយាយ!

ខ៖ រួចកូនតាមទាំងអស់គ្មានកូនមួយណាថាប្រកែកថាទៅរឹងទទឹងគាត់ថាមិនអោយទៅយើងទៅអត់ទេ គាត់ប៉ុនគាត់អត់ដែរវ៉ៃ។

ក៖ ចឹងគ្រាន់តែគាត់តែគាត់មិនអោយយើងទៅណាពេលយប់ៗអីចឹងហាសណេះ?

ខ៖ ចា៎អត់ទៅម៉ង។

ក៖ អូ៎!

ខ៖ ដូចថាឪពុកប្រាប់មកកូនណុងទូន្មានទាំងអស់អត់ទៅ។

ក៖ បាទយាយ!

ខ៖ គាត់ប្រាប់ថាកុំដើរយប់កូនអើយចឹងអីវាមិនល្អចឹងហាសណាស់។

ក៖ បាទយាយ!

ខ៖ ថាយប់ព្រលប់អីយើងមើលមិនឃើញណាស្អប់ណាស្រឡាញ់កូនគេចង់ធ្វើបាបយើងយើងដើរមកដាច់ទាំងហ្វូងអីគេធ្វើបាបទ៊ានៅផ្ទះទ៊ាដឹងហោសថាចឹងហាសគាត់ប្រាប់ចឹងគាត់ធៀបអីណេះធៀបអីណោះទៅកូនៗណុងតាមគាត់អត់ដើរទេ។

ក៖ បាទយាយ!

ខ៖ ហ្នឹងហើយ!

ក៖ ចុះយាយគិតថាចឹងរាំច្រៀងក៏យាយអត់ដែរ?

ខ៖ អត់ដែរទេខ្ញុំមិនដែរចេះរាំទេ។

ក៖ អូ៎!

ខ៖ សោះហើយបើដូចថាចូលឆ្នាំចូលអីចឹងម៉ែខ្ញុំថាខ្ញុំបបួលគាត់ហាស!

ក៖ បាទយាយ!

ខ៖ ម៉ែៗទៅមើលគេរាំហីម៉ែអើហែងទៅអញ់ជូនទៅចឹងជូនទៅគាត់ជូនទៅ។

ក៖ ទៅមើលគេរាំអី?

ខ៖ ទៅមើលគេរាំទេខ្ញុំអត់ចេះរាំ។

ក៖ អូ៎!

ខ៖ គ្រាន់តែទៅមើលគេខ្ញុំមិនដែលរាំផង។

ក៖ អូ៎!

ខ៖ សោះទាល់តែឥឡូវហ្នឹងហាសខ្ញុំមិនចេះរាំទេ។

ក៖ ការកូនការអីអត់ដែរ?

ខ៖ អត់ទេមិនចេះទេសោះណាសួរមើលអ្នកស្រុកហ្នឹងគេមិនដែររាំទេខ្ញុំមិនចេះទេច្រៀងរាំអីខ្ញុំអត់ចេះទេ។

ក៖ អូ៎បាទយាយ!

ខ៖ ចា៎!

ក៖ ចុះយាយគិតថាចឹងសំរាប់ដូចជាល្ខោនយីកេអាយ៉ៃអីយាយ..?

ខ៖ ទៅមើល។

ក៖ ទៅមើល?

ខ៖ អាហ្នឹងគាត់ជូនគាត់ជូនទៅមើល។

ក៖ អូ៎!

ខ៖ បើយើងទាទៅថាម៉ែខ្ញុំទៅមើលល្ខោនហើយណាស់ម៉ែយប់ហ្នឹងម៉ែអើទៅ..។

ក៖ គាត់នាំទៅមើល?

ខ៖ គាត់នាំទៅមើលចឹង។

ក៖ តែយើងមួយភ្លេតទៅយើងមកវិញទៅ?

ខ៖ ហ្នឹងហើយបើចឹងយើងមើលអស់ចិត្តទៅម៉ែខ្ញុំមកខ្ញុំងុយដេកហើយខ្ញុំទៅផ្ទះវិញហើយម៉ែអើបើហែងទៅអញ់ទៅបើហែងនៅអញ់នៅ អើធ្វើម៉េចចឹងគាត់តាមកូនទាំងអស់តាមមើលកូនទាំងអស់ចឹងបានឪពុកម្ដាយខ្ញុំស្រួលណាស់។

ក៖ បាទយាយបាទ!

ខ៖ ហ្នឹងហើយ!

ក៖ ចុះយាយគិតថាចឹងសុំសិល្បិ៍ដូចកាន់សិល្បិ៍កាន់អីយាយសុំសិល្បិ៍អីយាយ?

ខ៖ ខ្ញុំនៅទេអត់ទាន់សុំទេព្រោះខ្ញុំថាចាំធ្វើប្រាំងធ្វើស្រែមួយឆ្នាំហ្នឹងទៀតព្រោះថាអានៅសុំសិល្បិ៍ទៅអាចថាខ្ញុំសំលាប់សត្វអីទៅវាបាប។

ក៖ បាទត្រូវយាយ!

ខ៖ ខ្ញុំថាចឹងបើយើងចង់ឈប់ចូលសិល្បិ៍យើងធ្វើអោយស្អាតបើយើងមិនទាន់ចូលសិល្បិ៍ប៉ុនយើងកាន់ចរឹតយើងអោយត្រឹមត្រូវយើងកុំនិយាយដើមគេក៏ដោយកុំឃើញស្អីក៏ដោយកុំនិយាយប្រលើសពីពីគេណាស់។

ក៖ បាទយាយ!

ខ៖ យើងឃើញម៉េចយើងនិយាយចឹងបើយើងមិនឃើញយើងប្រាប់គេថាមិនឃើញយើងកុំលោភលន់ចង់បានរបស់គេ។

ក៖ ត្រូវយាយត្រូវ!

ខ៖ ហ្នឹងហើយយើងចង់បានត្រឹមតែរបស់យើងបានហើយអាហ្នឹងដូចជាសុំសិល្បិ៍ដែរព្រោះយើងកាន់ចរឹតក៏លួចកុំប្លន់គេ។

ក៖ បាទយាយបាទ!

ខ៖ ដៃយើងអោយតែស្ងៀមទៅរបស់យើងសុំយករបស់គេកុំយកថាធ្វើតែចឹងទៅ។

ក៖ បាទយាយបាទ!

ខ៖ ចា៎!

ក៖ ចុះយាយគិតថាអើយាយមានបងប្អូនកូនចៅណាដែរពួកគាត់ចេះលេងឧបករណ៍ភ្លេងដូចលក្ខណៈភ្លេងខ្មែរ ភ្លេងសៀមភ្លេងពិនពាត់អីមានអត់យាយ?

ខ៖ អត់មានទេ។

ក៖ អត់មានពីណាគេចេះទេណេះយាយ?

ខ៖ អត់ទេកូនខ្ញុំអត់ចេះទេដឹងតែពីស្រែចំការទាំងអស់។

ក៖ អូ៎!

ខ៖ ហោសដឹងតែស្រែចំការលក់ដូរចឹងលក់ទៅ។

ក៖ បាទយាយ!

ខ៖ ថាទៅលក់ត្រីលក់ទៅមកវិញវាធ្វើការងារវាទៅចឹង។

ក៖ បាទយាយបាទ!

ខ៖ បើរឿងភ្លេងភ្លាត់អីអត់ទេ។

ក៖ អូ៎!

ខ៖ កូនខ្ញុំទាំងអស់អត់មានទៅកូនខ្ញុំស្រីៗហ្នឹងដូចឪពុកខ្ញុំដូចម្ដាយខ្ញុំដែរខ្ញុំមើលទៅកូនខ្ញុំហាស!

ក៖ បាទយាយ!

ខ៖ បើកូនខ្ញុំខ្ញុំថាកូនហេសមិនបាច់ទៅមើលគេរាំគេអីទេខ្លាចយប់ព្រលប់អីចឹងវាអត់ទៅដែរ។

ក៖ បាទយាយបាទ!

ខ៖ ហ្នឹងហើយកូនខ្ញុំស្រីៗមែនប៉ុន្តែខ្ញុំប្រាប់គេវាតាមដែរ។

ក៖ បាទយាយល្អ!

ខ៖ ហ្នឹងហើយខ្ញុំថាកូនហេ៎មិនបាច់ទៅទេហេសកុំទៅម៉ែបើវាចង់ទៅវាបបួលយើង។

ក៖ អូ៎!

ខ៖ វាចេះដែរ។

ក៖ បាទយាយ!

ខ៖ បបួលថាម៉ែៗទៅមើលគេរាំហីម៉ែអើបើខ្ញុំសំលុតវាបើចង់ទៅរាំហែងរាំបានអញ់ទៅមែនហោសម៉ែម៉ែឯងអោយខ្ញុំរាំអញ់អោយរាំតើហែងទៅហែងទៅរាំអញ់ទៅអញ់ជូនហែងទៅបើហែងមិនរាំអញ់អត់ជូនទេថាចឹងហាស ថាចឹងម៉ែឯងជូនខ្ញុំទៅខ្ញុំទៅទៅវាចូលរាំមែន។

ក៖ អូ៎បាទយាយ!

ខ៖ ចា៎អោយរាំសប្បាយចុះខ្ញុំថាកុំធ្វើដូចអញ់អញ់មិនចេះរាំទេម៉ាជូនអញ់ទៅមើលអញ់គ្រាន់តែមើលម៉ាហែងទៅរាំកាតូចអត់ទេខ្ញុំមិនចេះរាំទេម៉ែអើយបើមើលគេមើលថាចឹង។

ក៖ បាទយាយបាទ!

ខ៖ ហ្នឹងអត់ទេ។

ក៖ ចុះយាយគិតថាចឹងតាំងពីក្មេងរហូតមកដល់ឥឡូវផ្ទះរបស់យាយមានលក្ខណៈបែបណាយាយ?

ខ៖ បើពីមុនផ្ទះស្បូវតូចហ្នឹង!

ក៖ កាលនៅជាមួយឪពុកម្ដាយណេះយាយណេះ?

ខ៖ ចា៎ទេផ្ទះម៉ែខ្ញុំធំកាលខ្ញុំនៅជាមួយម៉ែខ្ញុំហាស!

ក៖ បាទ!

ខ៖ ដល់ពេលខ្ញុំបែកមកផ្ទះតូចទេខ្ញុំធ្វើផ្ទះបីបួនម៉ែត្រតូចប្រកស្បូវហោស!

ក៖ ប៉ុន្តែមែននៅហ្នឹងណាណេះយាយណេះ?

ខ៖ នៅហ្នឹង!

ក៖ នៅហ្នឹងហោស?

ខ៖ ចា៎ខ្ញុំបែកពីមកបានកូនមួយកូនពីរខ្ញុំបែកមកហាស!

ក៖ នៅជាមួយប្ដីយាយ?

ខ៖ ហ្នឹងហើយបែកមកនៅហ្នឹងផ្ទះតូចនៅហ្នឹងជាមួយកូនមីបងហ្នឹង!

ក៖ អូ៎!

ខ៖ ដំបូងនៅនោះទៅវាបែកពីម៉ែខ្ញុំមកកូនណុងដើរហើយ!

ក៖ បាទយាយ!

ខ៖ បើនៅណុងដើរហើយ!

ក៖ បាទយាយបាទ!

ខ៖ ហ្នឹងហើយបានម៉ែខ្ញុំអោយបែកពីហ្នឹងមកហាស!

ក៖ បាទយាយ!

ខ៖ ដល់គាត់ថាកូនឯងបែកទៅបើកូននៅតូចកូនឯងរកស៊ីស្អីកើតឥឡូវបានវាចេះដើរចេះអីទៅកូនឯងដាក់វាអោយដើរទៅវាដើរទៅកូនឯងលក់ដូរអីក៏បានគាត់ថាចឹងហាស!

ក៖ បាទយាយ!

ខ៖ ហ្នឹងហើយដល់បែកពីគាត់មកកូនខ្ញុំចេះដើរហើយខ្ញុំហ្នឹងហាសលក់អីៗទៅណាស់។

ក៖ បាទយាយ!

ខ៖ អើកូនខ្ញុំដើរលេងទៅ។

ក៖ ចុះយាយគិតថាចឹងចុះផ្ទះហ្នឹងផ្ទះហ្នឹងកូនរបស់យាយជាអ្នកធ្វើរឺមួយក៏យាយ..?

ខ៖ ខ្ញុំធ្វើតើ!

ក៖ អូ៎យាយហ្នឹងតាអ្នកធ្វើហោស?

ខ៖ ចា៎ខ្ញុំធ្វើទេផ្ទះហ្នឹងខ្ញុំខំរកស៊ីតាំងពីចឹងបានខ្ញុំថាហ្នឹងហាសកំសត់កំរពីរនាក់ប្ដីប្រពន្ធយប់អាធ្រាត់ចង់ងាប់ចង់រស់បរគោប្រើគោហ្នឹងទំរាំសន្សំបានលុយធ្វើផ្ទះហ្នឹងបាននៅហ់យចេះតែសន្សំៗហើយខ្ញុំទិញស្រែទិញអីហ្នឹងហាសមកបានទៀតហោស!

ក៖ អូ៎មានស្រែទៀតណេះយាយ?

ខ៖ ចា៎ស្រែខ្ញុំគ្រាន់តែទិញហ្នឹងខ្ញុំរកធ្វើស្រែហ្នឹងជាមួយតែប្ដីទេរកស៊ីហ្នឹងចេះតែរកស៊ីតក់ៗទៅខ្ញុំទិញស្រែបានម្ដងបីជីកន្លះចឹងទៅទិញទៅអានោះបីជីកន្លះទៅទិញទៅចេះតែទិញហាសណាស់។

ក៖ បាទយាយ!

ខ៖ អាខ្លះពីរជីទៅទិញទៅមួយជីកន្លះក៏ឃើញម្នាក់ៗអាច្រើនគេយកច្រើនទៅ។

ក៖ អូ៎បាទយាយ!

ខ៖ ចេះតែទិញៗទៅបានជាងមួយហត្ថ។

ក៖ អូ៎បាទយាយ!

ខ៖ បានជាងមួយហត្ថរួចខ្ញុំធ្វើតែស្រែខ្ញុំហ្នឹងបើជួលអោយគេក៏បានបួនប្រាំដឹកដែរ។

ក៖ អូ៎ប៉ុន្តែឆ្ងាយពីផ្ទះយើងណេះយាយ?

ខ៖ ឆ្ងាយឆ្ងាយឆ្លងទឹកនេះបឹងនេះទៅហេស!

ក៖ អូ៎បាទយាយ!

ខ៖ ចឹងបានខ្ញុំប្រាប់កូនខ្ញុំថាម៉ែពិបាកវេទនាណាស់ចិញ្ចឹមក្បាលហែង ហែងទាំងពីតូចៗមកបើម៉ែគំនិតមិនកើតរកផ្ទះអោយកូននៅគ្មានហើយរកស្រែអោយកូនធ្វើស្រូវអោយកូនស៊ីមិនបានទេ។

ក៖ បាទយាយត្រូវ!

ខ៖ ហ្នឹងហើយម៉ែខំប្រឹងណាស់ណាយប់អាធ្រាត់នៅក្នុងព្រៃអាម៉េចក៏ឃើញដែរទំរាំហ្នឹងបានស្រែបានផ្ទះអោយកូននៅមិនទាន់យកកូនទៅនៅខ្ញុំគេយកកូនយកលុយមកធ្វើផ្ទះផង ពីរនាក់ប្ដីប្រពន្ធខំប្រឹងធ្វើផ្ទះហើយទិញស្រែទិញអីបានស្រួលទៀតខ្ញុំនឹកឃើញចឹងហាសបានខ្ញុំថាយើងចាស់ទៅយើងអោយមានបានរបស់ទ្រព្យផងកុំអោយបាតដៃទទេខ្ញុំនឹកឃើញចឹងពីរនាក់ប្ដីប្រពន្ធខ្ញុំហ្នឹង!

ក៖ បាទយាយបាទ!

ខ៖ ហ្នឹងហើយផ្ទះក៏បាននៅដីស្រែក៏យើងមានកុំអោយថាអូសអញ់ម៉ែអញ់ហាសខ្ញុំអោយខ្ញុំនិយាយចឹងហាស!

ក៖ បាទយាយ!

ខ៖ ថាជាមួយប្ដីប្រពន្ធហ្នឹងខ្ញុំកាន់ចិត្តថាកុំអោយកូនវាមើលងាយយើងយើងសក់ខ្មៅរហូតដល់សក់សគ្មានអីគេមួយដុំ។

ក៖ បាទយាយត្រូវ!

ខ៖ ហ្នឹងហើយហើយយើងខំប្រឹងធ្វើផ្ទះអោយវានៅហើយយើងទិញស្រែបានមួយហត្ថាជាងទៀត។

ក៖ បាទយាយត្រូវ!

ខ៖ ហ្នឹងហើយចឹងបានកូនខ្ញុំថាម៉ាក់ឯងចាស់ហើយម៉ាក់ឯងឈប់ធ្វើទៅម៉ាក់ឯងនេះទៅខ្ញុំថាលក់ម៉ែមុខតែលក់ហើយ ប៉ុន្តែឥឡូវហ្នឹងវាមិនទាន់ត្រូវពីណាទិញបើគេទិញខ្ញុំលក់បាត់ហើយខ្ញុំថាចឹង។

ក៖ បាទ!

ខ៖ រួចទៅវាថាម៉ែអើយលក់ទៅម៉ាក់ឯងមិនបាច់លក់ទេខ្ញុំចិញ្ចឹម។

ក៖ អូ៎បាទយាយ!

ខ៖ ហ្នឹងហើយទៅខ្ញុំថាអញ់ដឹងហើយកូនចិញ្ចឹមនោះប៉ុន្តែអញ់ចង់ថាបើលក់ដាច់វាមិនអីទេថាចឹងបើលក់វាមិនដាច់វាទុកចោលវាស្ដាយថាចឹងហាស!

ក៖ បាទយាយ!

ខ៖ ហ្នឹងហើយម៉ាក់ឯងជួលល្មមៗទៅខ្ញុំថាជួលល្មមៗស្រូវយើងវាបានច្រើនដែរយើងជួលតិចពេកក៏វាមិនកើតដែរហាសថាចឹង។

ក៖​ អូ៎បាទយាយចុះយាយគិតថាផ្ទះមួយហ្នឹងធ្វើតាំអពីជំនាន់យូរហើយណេះយាយ?

ខ៖ ធ្វើតាំងពីឆ្នាំពីរពាន់ប៉ុន្មានទេនោះនៅលើដំបូលនោះគេដាក់ហាស!

ក៖ អស់ប៉ុន្មានទៅយាយ?

ខ៖ កាលណុងនៅឈើថោកទេណាស់ក្មួយកាលណុងនៅមួយកិបប៉ុន្មានម៉ឺនទេនេះខ្ញុំភ្លេចអស់ហើយកាលណុងធ្វើណុងនៅថោកទេឈើរួចសុទ្ធតែស្រឡៅទេ។

ក៖ បាទ!

ខ៖ រើសហាសឈើរើសហាសសុទ្ធតែស្រឡៅយកស្រឡៅទាំងអស់ទៅតែលើសអីតែមួយសន្លឹកដូរវិញ។

ក៖ អូ៎!

ខ៖ ហ្នឹងហាសធ្វើហ្នឹងហាស!

ក៖ បាទយាយបាទ!

ខ៖ រួចសុទ្ធតែសាច់ស្រឡៅហើយ!

ក៖ ខាងក្រោមធ្វើថ្មទៅតែលើ..?

ខ៖ អើបើធ្វើ..។

ក៖ ជញ្ជាំងស្រឡៅហាសណេះយាយណេះ?

ខ៖ ហ្នឹងហើយបើក្មួយអើយចៅអើយបើសិនជាស្រុកឥឡូវហាសខ្ញុំអត់ធ្វើទេធ្វើផ្ទះថ្មបាត់ហើយ!

ក៖ អូ៎!

ខ៖ ប៉ុនយើងធ្វើឈើពីមុនមកហើយ!

ក៖ បាទយាយ!

ខ៖ ហ្នឹងហើយ!

ក៖ រួចចុះអើរនាបវាអីគេរនាបវា?

ខ៖ រនាបឬស្សីតើ!

ក៖ ឬស្សីធម្មតាទេណេះយាយ?

ខ៖ ចា៎ឬស្សីប៉ុនឬស្សីវារាប់ឆ្នាំហើយនោះដប់ប៉ុន្មានឆ្នាំហើយនោះខ្ញុំលើកផ្ទះណុងមកឆ្នាំមើលឆ្នាំមមែឆ្នាំមមែចឹងហើយអាដែងឆ្នាំមមែអាចៅខ្ញុំកូនភ្លោះណុង។

ក៖ បាទយាយ!

ខ៖ វាឆ្នាំមមែអាហ្នឹងហាសដប់ប៉ុន្មានឆ្នាំហើយជិតម៉្ភៃហើយហេស!

ក៖ បាទមមែជិតម៉្ភៃហើយយាយ?

ខ៖ ជិតម៉្ភៃហើយណាស់។

ក៖ បាទដូចជាដប់ប្រាំពីរហើយយាយ?

ខ៖ ហ្នឹងហើយប្រហែលប៉ុណ្ណឹងហើយណាស់។

ក៖ បាទ!

ខ៖ តាំងពីខ្ញុំលើកផ្ទះហ្នឹងចៅខ្ញុំមកកើតចៅភ្លោះហាសមីនៅបាត់ដំបងហ្នឹងហាស!

ក៖ បាទយាយ!

ខ៖ វាមកកើតហ្នឹងកូនប្រុសពីភ្លោះម៉ងមកកើតនៅផ្ទះស្បូវតូចហ្នឹងហាស!

ក៖ បាទយាយ!

ខ៖ រួចអីណេះគេលើកគេប្រុងលើក។

ក៖ អូ៎!

ខ៖ ហ្នឹង!

ក៖ បាទយាយ!

ខ៖ ហ្នឹងហើយ!

ក៖ ចុះយាយគិតថាចឹងយាយមានជំនាញអីដែរយាយឪពុកម្ដាយធ្លាប់បង្រៀនអត់យាយ មានជំនាញអីដូចលក្ខណៈធ្វើអីមួយវេញវល្លិ៍កូរស្ករ ធ្វើកន្ទេលធ្វើអីមួយដែរជាជំនាញដែរឪពុកម្ដាយយាយធ្លាប់បង្រៀនអីទៅយាយអត់?

ខ៖ គាត់បង្រៀនអោយខ្ញុំត្បាញកន្ទេល។

ក៖ ត្បាញកន្ទេលដែរយាយហោស?

ខ៖ ចា៎ខ្ញុំពីមុនមកខ្ញុំចេះត្បាញ។

ក៖ អូ៎!

ខ៖ ត្បាញរហូតខ្ញុំមកជំនាន់ណុងខ្ញុំគ្មានទេខ្ញុំនៅផ្ទះតូចហ្នឹងខ្ញុំទិញអើខ្ញុំទៅដកកក់ទៅខ្ញុំមិនអត់បាយកន្ទេលកក់យើងហ្នឹងហាស!

ក៖ បាទយាយ!

ខ៖ ត្បាញៗទៅគោះៗទៅគ្រាន់អោយដេកកូនដេក។

ក៖ កន្ទេលកក់ជាទូទៅមួយឆ្នាំយើងធ្វើតែម្ដងទេណេះយាយណេះ?

ខ៖ ម្ដងខែកក់ដុះខ្ចីៗយើងទៅដកយកមកធ្វើទៅ។

ក៖ អូ៎!

ខ៖ បួនដប់កន្ទេលអីទៅ។

ក៖ មួយកន្ទេលធ្វើប៉ុន្មានថ្ងៃ?

ខ៖ មួយចឹងពីរថ្ងៃអីហោស!

ក៖ ប៉ុន្តែកន្ទេលមួយយើងធ្វើប៉ុន្មានមួយម៉ែត្រពីរតឹកអីចឹង?

ខ៖ មួយម៉ែត្របីតឹក។

ក៖ អូ៎!

ខ៖ បួនតឹកតាមឈើតាមកក់វែងកក់ខ្លី។

ក៖ អូ៎បាទ!

ខ៖ បើកក់ខ្លីមួយម៉ែត្រពីរតឹកបើកក់វែងមួយម៉ែត្របួន។

ក៖ អូ៎បាទយាយ!

ខ៖ ហ្នឹងហើយ!

ក៖ ចុះយើងធ្វើទៅយើងប្រើឧបករណ៍អីខ្លះសំរាប់ធ្វើទៅយាយ?

ខ៖ យើងទៅដកមកទៅយើងហាលយើងអីទៅយើងឆ្កូតអីចឹងទៅត្បាញទៅ។

ក៖ អូ៎!

ខ៖ ត្បាញមានតែក្រម៉កវាហ្នឹង!

ក៖ អូ៎!

ខ៖ យកមកយើងធ្វើនេះវាទៅកីអីចឹងទៅយើងដាក់ក្រម៉កហ្នឹងក្រចៅយើងទៅត្បាញទៅ។

ក៖ អូ៎!

ខ៖ ហ្នឹងហើយរួចឥឡូវនេះមិនបាច់ទេមិនបាច់ព្រួយទេ។

ក៖ បាទយាយបាទ!

ខ៖ ហ្នឹងហើយជំនាន់ណុងទេកន្ទេលឥឡូវជំនាន់នេះគា្មនកន្ទេលទេ។

ក៖​ គេទិញពូកហើយណេះយាយ?

ខ៖ អើបាត់អស់ហើយ!

ក៖ បាទយាយចុះយាយគិតថាអើកាលយាយនៅក្មេងយាយធ្លាប់មានអើគោលបំណងថាយាយធំឡើងយាយចង់ធ្វើអីមួយយាយធ្លាប់គិតអត់យាយ?

ខ៖ ខ្ញុំធ្លាប់គិតដែរប៉ុន្តែបើវាមិនបានដូចចិត្ត។

ក៖ អូ៎ពេលហ្នឹងយាយគិតថាចង់ធ្វើអីគេយាយ?

ខ៖ ខ្ញុំចង់ខ្ញុំថានៅក្នុងចិត្តខ្ញុំទេណាស់។

ក៖ បាទយាយ!

ខ៖ ហ្នឹងខ្ញុំថាអញ់ចង់ធ្វើពេទ្យវិញហាសស្រួលជាងហាសថាចឹងហាស!

ក៖ បាទយាយ!

ខ៖ ខ្ញុំនិយាយប្រាប់ម៉ែខ្ញុំថាបើរៀនចេះអីខ្ញុំធ្វើពេទ្យវិញហើយម៉ែអើយរួជទៅម៉ែខ្ញុំថាអូយមិនដឹងពេទ្យស្អីទេហែងខ្លាចចឹងរកពេទ្យថាគេតែធ្វើពេទ្យទៅលែងខ្លាចហើយខ្ញុំថាចឹងហាស!

ក៖ បាទយាយ!

ខ៖ ខ្ញុំនិយាយលេងជាមួយម៉ែខ្ញុំខ្ញុំថាចិត្តខ្ញុំចង់ធ្វើពេទ្យចឹងម៉ែម៉ែថាហែងធ្វើពេទ្យស្រួលណាស់ហែងខ្លាចចឹងហែងឃើញឈាមសន្លប់ចឹងហែងចង់ធ្វើពេទ្យឃើញឈាមហែងមិនសន្លប់បាត់ទៅ។

ក៖ បាទយាយ!

ខ៖ ខ្ញុំពីមុនមកខ្ញុំឃើញឈាមសន្លប់មែនតើ!

ក៖ បាទ!

ខ៖ អោយតែគេមុតដៃមុតអីឈាមបាត់មាត់ឈឹងដួលខ្ពូកអត់ដឹងខ្លួនទេ។

ក៖ អូ៎បាទយាយ!

ខ៖ អោយតែឃើញឈាមគាត់ថាពេទ្យស្អីវាគ្រាន់តែឃើញឈាមគេមុតដៃវាសន្លប់ហើយទៅរកពេទ្យគេឈាមរលះរឡាស់ហ្នឹងទៀតវាមិនងាប់បណ្ដោយ។

ក៖ បាទយាយបាទ!

ខ៖ ម៉ែខ្ញុំវាល់ចំអន់ខ្ញុំចឹងហាសអូ៎ពេទ្យស្អី។

ក៖ ចុះយាយគិតថាចឹងបច្ចុប្បន្នអត់អីទេណេះជីវភាពអីស្រួលបួល?

ខ៖ ស្រួលបួលតើខ្ញុំហោសគ្រាន់ថាអើបើយើងឈើម្ដងមួយយាមអីចឹងដូចថាយើងឈឺចឹងយើងវិលមុខវិលអីចឹងចៅយើងហៅពេទ្យហៅអីចាក់ទៅដាក់សេរ៉ូមដាក់អីទៅវាបាត់ទៅណាស់។

ក៖ បាទយាយបាទ!

ខ៖ ហ្នឹងហើយប៉ុនខ្ញុំមួយឆ្នាំត្រូវដាក់សេរ៉ូមចឹងម៉ងតែមិនដាក់អត់បាត់។

ក៖ អូ៎!

ខ៖ ទំលាប់។

ក៖ បាទយាយ!

ខ៖ ព្រោះតាហ្នឹងគាត់ដឹងដែរគាត់ថាយាយឯងតែមួយឆ្នាំមិនបានដាក់សេរ៉ូមដល់ហើយត្រូវតែដាក់ចឹងវាទំលាប់ហើយ!

ក៖ បាទយាយបាទ!

ខ៖ បើគាត់ដាក់ប្រាប់ពេទ្យចឹងថាដាក់ប៉ុន្មានដាក់ទៅដាក់អោយបាត់តែម៉ងសុំដោះបើដាក់មិនបាត់កុំអាលដោះរួចខ្ញុំមិនចង់ចឹងទេធុញខ្ញុំ។

ក៖ សេរ៉ូមកំលាំងហ្នឹងយាយ?

ខ៖ ចា៎ខ្ញុំធុញអាដាក់សេរ៉ូមវាអត់បានដើរ។

ក៖ បាទយាយត្រូវ!

ខ៖ ហ្នឹងហើយរួចតែប្រថុយដាក់សេរ៉ូមខ្ញុំដាក់តែម្នាក់ឯងអីខ្ញុំលួចប្រហូរខ្លះអោយឆាប់អស់អាល់ដាក់ទៀតអាល់អោយអស់អាល់ឈប់មីហ្នឹងកូនខ្ញុំវាដាក់សេរ៉ូមវាឡើងទៅមើលអើមិនងាយអស់ទេ ទាល់យប់ហោស ម៉ែហោសបានអស់មួយប្លោកហ្នឹងមានអីខ្ញុំបើកបង្ហូរខ្ញុំដាក់មួយទៀតស្រាប់ពេលយប់ឡើងអស់លាប់ម៉ែរួចម៉េចបានម៉ែឯងដាក់ចឹងអើវាយូរពេកទេព្រះហើយវាទៅបិទម៉ែឯងឈឺចឹងហោសម៉ែឯងបើស្ទះសេរ៉ូមប្រកាចទៅធ្វើម៉េចអាហ្នឹងដឹងទេរួចម៉ែឯងទៅបើកយ៉ាងៗហ្នឹងអស់អើអញ់ខ្ចិលហាសដាក់យូរពេលម្ដងមួយតក់។

ក៖ បាទយាយបាទ!

ខ៖ ខ្ញុំធុញចឹង។

ក៖ បាទចឹងខ្ញុំមានសំនួរចុងក្រោយមួយយាយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយយាយធ្លាប់ផ្ដែផ្ដាំរឺក៏ទូន្មានទៅអីខ្លះទៅពួកគាត់អត់យាយចៅៗហាស?

ខ៖ ហ្នឹងហើយចៅៗអោយបានទូន្មានដូចខ្ញុំកូនខ្ញុំចឹងបានហើយអោយចៅៗហ្នឹងហើយអោយតាមតែទូន្មានម្ដាយឪពុកថាអោយកូនកុំអោយទៅណាកុំទៅណាចឹងទៅតាមឪពុកម្ដាយប្រដែលប្រដៅហ្នឹងហាស កុំអោយតែដើរខុសឆ្កងផ្លូវហាស!

ក៖ បាទយាយបាទ!

ខ៖ ហ្នឹងហើយ!

ក៖ ប៉ុន្តែយាយនិយាយរាល់ថ្ងៃ..?

ខ៖ ដើរតាមកន្លងធ៌ម។

ក៖ យាយជារៀងរាល់ថ្ងៃយាយតែងតែទូន្មានចៅៗហាសណេះ?

ខ៖ ទេចៅៗចឹងថាចៅអើយដើរតាមកន្លងធ៌មយាយពីដើមមកមិនធ្វើអោយម្ដាយទឹកភ្នែកទឹកសំបោរទេមិនអោយម៉ែណាពិបាកចិត្តថាហោសកូនមានប្រុសមានឈ្មោលអត់មានទេខ្ញុំថាចឹងយាយកាន់ចិត្តថាកើតមួយជាតិនេះធាតុមួយចានដូចគា្នឡីម៉េចកុំអោយម្ដាយទឹកភ្នែកដោយសារយើង។

ក៖ បាទយាយបាទ!

ខ៖ ហ្នឹងហើយយើងថែរក្សាខ្លួនយើងប៉ុណ្ណឹងមិនបាន។

ក៖ បាទយាយត្រូវ។

ខ៖ ហ្នឹងហើយមកពីខ្លួនយើងទេតែយើងបើកចំហអោយគេគេចូលហើយខ្ញុំប្រាប់ចឹងតែយើងកុំបើកយើងបិទគ្មាននរណាចូលរួចទេខ្ញុំប្រាប់ចឹងកូនចៅៗកូនៗក៏ដោយ។

ក៖ បាទយាយបាទ!

ខ៖ ចៅខ្ញុំឥឡូវខ្ញុំអស់កូនហើយវានៅតែចៅខ្ញុំប្រដៅចឹងអើបើហែងតាមក៏តាមបើហែងមិនតាមអញ់មិនដឹង។

ក៖ បាទ!

ខ៖ ជារឿងរបស់ហែង។

ក៖ ត្រូវយាយត្រូវ!

ខ៖ ថាចឹងយាយមិនចង៉អោយចៅអាក្រក់ទេធ្លាប់យាយតាមតែទូន្មានម្ដាយឪពុកម្ដាយឪពុកថាម៉េចតាមយកមកអង្គុយវិភាគដេកវិភាគថាអញ់ធ្វើរឿងនេះល្អហើយក៏និយាយអាក្រក់ម៉ែឪអញ់ប្រដៅមក យើងដេកគិតទៅតែម៉ែប្រដៅអោយកូនអាក្រក់ក៏ម៉ែប្រដៅកូនល្អតែម៉ែអញ់ប្រដៅនេះអោយកូនល្អអោយគិតអនាគត់ទៅមុខ។

ក៖ អូ៎បាទយាយ!

ខ៖ ហ្នឹងហើយ!

ក៖ ប៉ុន្តែយាយធ្លាប់ទូន្មានទៅពួកគាត់ដើម្បីអោយពួកគាត់អាចខំប្រឹងរៀន?

ខ៖ ហ្នឹងហើយ!

ក៖ ដើម្បីមានអនាគត់ល្អហាសណេះយាយណេះ?

ខ៖ ហ្នឹងហើយអោយវាខំរៀនគ្រប់ចៅៗអោយខំរៀនទៅអោយចេះដឹងទៅអោយឧស្សាហ៍អនាគត់ចៅផង។

ក៖ បាទយាយបាទ!

ខ៖ អោយល្អទៅមុខទៀតកុំអោយវាម៉េចម៉ាហាស!

ក៖ មកក្រោយមិនកើតទេចៅអើយខំរៀនតាមតែទូន្មានម៉ែឪប្រដៅយ៉ាងម៉េចអត់អីទេម៉ែឪប្រដៅធ្វើដូចម៉ែឪទៅវាមិនខុសទេជីដូប្រដៅក៏មិនខុសដែរ។

ក៖ បាទយាយបាទ!

ខ៖ ប្រាប់ចឹងខ្ញុំទៅបាត់ដំបងខ្ញុំប្រដៅចៅខ្ញុំចឹងដែរចៅអើយខំរៀនខំសូត្រណាស់ចៅណាស់កុំលេងសើចកុំលេសលោះអីខ្ញុំប្រដៅចឹងហាស!

ក៖ បាទយាយ!

ខ៖ ថាកុំលេងសើចកុំដើរតិចអើម៉ែហាសខ្ញុំទៅរៀនហើយប៉ុនចៅឯងមកដល់សាលារួចចៅឯងទៅណោះទៀតរួចម្ដាយចៅឯងនៅផ្ទះថាចៅឯងទៅរៀន។

ក៖ បាទយាយ!

ខ៖ និយាយធៀបចឹងហាស!

ក៖ បាទយាយ!

ខ៖ ហ្នឹងហើយចៅឯងកុំធ្វើចឹងកុំកាន់ចរឹតមនុស្សហ្នឹងអោយសោះណាស់ចៅណាស់ទូន្មានម្ដាយឪពុកប្រដៅម្ដាយឪពុកមែនអោយកូនអាក្រក់ទេម្ដាយឪពុកអោយកូនល្អអោយកូនចេះរៀនចេះដឹង។

ក៖ បាទយាយត្រូវ!

ខ៖ ដឹងខុសដឹងត្រូវចុះកូនម៉ែឪសុខចិត្តថាម៉ែឪពិបាកវេទនាប៉ុណ្ណាក៏ដោយម៉ែឪទ្រាំណាស់អោយតែកូនខំរៀនសូត្រអោយចេះចំណេះចេះដឹងហើយបើកូនទៅហើយកូនមិនចូលសាលាចុះម៉ែយកមុខទៅទុកអីណា។

ក៖ បាទយាយត្រូវ!

ខ៖ ហ្នឹងហើយដល់គេអ្នកមើលមិនបាច់ចាំពីណាទេតែអ្នកគ្រូក៏គេមើលងាយឪពុកម្ដាយដែរ។

ក៖ ត្រូវយាយត្រូវ!

ខ៖ គេមិនថាយើងមិនប្រដៅកូនទេយើងប្រដៅប៉ុនយើងយើងមិនថាគេប្រដៅទេ។

ក៖ ត្រូវយាយ!

ខ៖ ថាមកពីម៉ែឪវាមិនចេះប្រដៅប៉ុន្តែម៉ែឪនេះប្រដៅរោយមាត់ហើយ!

ក៖ ត្រូវយាយ!

ខ៖ ប៉ុន្តែកូននេះវាមិនដើរតាមកន្លងធ៌ម។

ក៖ បាទយាយត្រូវ!

ខ៖ ហ្នឹងហើយខ្ញុំនិយាយចឹងខ្ញុំនិយាយប្រាប់ចៅខ្ញុំចឹងខ្ញុំថាម៉ែឪជីដូនជីតាប្រដៅអោយចៅដើរតាមកន្លងធ៌មប៉ុន្តែតាកដល់ពេលណោះទៅសាលាណោះគ្រូហោសដល់ពេលចៅអាក្រក់ចឹងហាស គ្រូគេមើលងាយដល់ជូនដល់ជីតាដល់ម្ដាយដល់ឪពុកមកពីឪពុកម្ដាយវាមិនចេះប្រដៅកូន បើប្រដៅកូនកូនហ្នឹងវាមិនខូចមិនអីចឹងទេអាមិនអាក្រក់មកពីឪពុកម្ដាយជីដូនជីតា។

ក៖ ត្រូវយាយ!

ខ៖ ប៉ុន្តែឪពុកម្ដាយនេះប្រដៅកូនអោយកូនរៀនអោយចេះដឹងខុសត្រូវអោយចេះកុំអោយកូនល្ងង់។

ក៖ បាទយាយបាទ!

ខ៖ ហ្នឹងហើយអោយកូនចេះដឹងអោយកូនដើរតាមកន្លងធ៌មកុំអោយទៅរៀនហើយទៅចូលព្រៃ កុំអោយទៅរៀនហើយទៅចូលអីនេះចូលអីនោះទៅរៀនប្រាកដជាកុំគេចសាលាចឹងប្រដៅអោយចៅល្អកូនល្អចឹង។

ក៖ បាទយាយបាទ!

ខ៖ ហ្នឹងហើយខ្ញុំនិយាយចឹងចុះយាយធ្លាប់ទូន្មានពួកគាត់កុំអោយពួកគាត់ដើរផ្លូវខុសដូចលក្ខណៈអើដូចជក់គ្រឿងញៀនជក់អីយាយដែរព្រានប្រដៅពួកគាត់ទេយាយ?

ខ៖ ប្រាប់ហើយប្រាប់ចឹងចៅ។

ក៖ ចៅៗប្រាប់រាល់ថ្ងៃហាសណេះ?

ខ៖ ហ្នឹងហើយប្រាប់រាល់ថ្ងៃចឹងហើយបើសិនជាអានេះយើងក៏មិនដឹងដែរណាស់ចៅណាស់។

ក៖ បាទយាយ!

ខ៖ អានេះកូនយើងនិយាយអស់ហើយវានៅចៅយើងប្រដៅចឹងតែលោយើងប្រដៅចឹងវាថាអើអើលោវាទៅក្នុងព្រៃក្នុងសៃណាយើងម៉េចដឹងវា។

ក៖ បាទយាយបាទ!

ខ៖ យើងមិនដឹងទេចៅអើយអាហ្នឹងជារឿងរបស់វាអាហ្នឹងម៉ែវាកូនវា។

ក៖ បាទយាយបាទ!

ខ៖ ហ្នឹងហើយប៉ុន្តែជីដូនចេះណែនាំចៅហើយមែនអោយចៅអាក្រក់ទេ។

ក៖ បាទយាយបាទចុះយាយមានពាក្យពេចន៍អីដែរចង់ផ្ដាំផ្ញើរណាផ្សេងពីហ្នឹងទៀតអត់យាយ?

ខ៖ ផ្ដាំផ្ញើរម៉េចផ្ដាំថាអោយទាំងអស់គា្នហ្នឹងអោយ..។

ក៖ យាយមានអីដែរចង់និយាយប្រាប់ទៅចៅៗផ្សេងពីហ្នឹងទៀតអត់យាយ?

ខ៖ ចង់ប្រាប់ទៅចៅៗគ្រប់គា្នណាស់។

ក៖ បាទយាយ!

ខ៖ ហ្នឹងហើយអោយកាន់ណែងអោយរៀនចេះដឹងអោយដឹងខុសដឹងត្រូវចឹងផ្ដាំផ្ញើរទៅអោយចៅៗទាំងអស់ចៅគេមិនថាចៅខ្ញុំណាស់។

ក៖ បាទយាយ!

ខ៖ អោយបានរៀនចេះដឹងចេះយល់ជីដូនជីតាម៉ែឪប្រដៅទៅអោយផ្ដាំទូន្មាន។

ក៖ បាទយាយត្រូវ!

ខ៖ ហ្នឹងហើយអោយតាមកន្លងធ៌មកុំអោយចេះជក់ថ្នាំញៀនថ្នាំអីចឹងៗមិនល្អទេចៅ។

ក៖ បាទត្រូវយាយ!

ខ៖ ហ្នឹងហើយៗ!

ក៖ ចឹង..?

ខ៖ សូមអោយចៅមានសុខភាពល្អទៅទាំងអស់។

ក៖ បាទយាយបាទ!

ខ៖ ហ្នឹងហើយ!

ក៖ ចឹងមានតែប៉ុណ្ណឹងទេណេះយាយ?

ខ៖ ចា៎ៗ!

ក៖ បាទចឹងចុងក្រោយខ្ញុំអរគុណច្រើនយាយ?

ខ៖ ហ្នឹងហើយ!

ក៖ ដែរអោយខ្ញុំពិភាក្សាជាមួយយាយ?

ខ៖ ហ្នឹងហើយ!

ក៖ ទាក់ទងពីប្រវត្តិរបស់យាយ?

ខ៖ ហ្នឹងហើយ!

ក៖ ចឹងចុងក្រោយខ្ញុំសុំការអនុញ្ញាតិយាយដាក់ការសម្ភាសទាំងអស់ហ្នឹងទៅក្នុងវេបសាយសាលាបានទេយាយ?

ខ៖ ដាក់ក្រែងយកទៅអាហ្នឹងយកទៅសម្ភាសហ្នឹងម៉េច?

ក៖ បាទយាយបាទ!

ខ៖ ដាក់ទៅចុះសាលាហ្នឹង!

ក៖ បាទយាយបាទចឹងចុងក្រោយចៅអរគុណច្រើនណាយាយ។

ខ៖ ចា៎សម្ភាសចឹងទៅអោយចៅមកក្រោយៗហ្នឹងអោយតាមទូន្មានម៉ែឪ។

ក៖ បាទយាយបាទ!

ខ៖ អោយដើរតាមកន្លងធ៌មកុំទៅជក់ថ្នាំញៀនថ្នាំអីអោយរៀនហ្នឹងអោយដឹងខុសដឹងត្រូវ។

ក៖ បាទយាយ!

ខ៖ តាមឪពុកម្ដាយ។

ក៖ បាទៗ!

ខ៖ ធ្វើចឹងបានហើយ!

ក៖ បាទៗអរគុណច្រើនយាយ។

ខ៖ អរគុណហើយមិនាថចៅគេចៅខ្ញុំទេតែចៅគេម៉េចចៅខ្ញុំចឹងវាពិបាកដូចតែគា្នទេ។

ក៖ បាទត្រូវយាយ!

ខ៖ ហ្នឹងហើយ!

ក៖ បាទ។